U BiH ostaju iste cijene stambenog prostora,prodaja kuca stanova bjeljina cena,nekretnine istočno sarajevo,prodaja kuca stanova bjeljina cena\nU BiH ostaju iste cijene stambenog prostora\nPrema nekim analizama, u BiH je metar kvadratni stana najskuplji u Sarajevu i iznosi od 1.700\ndo 2.900 KM\nCijena stambenog prostora u BiH ove godine ne bi trebalo da bude snižavana, jer sa ovakvim cijenama investitori posluju na granici rentabilnosti, procjene su sindikalaca i posrednika u prodaji stanova.\nPrema nekim analizama, u BiH je metar kvadratni stana najskuplji u Sarajevu i iznosi od 1.700 do 2.900 KM, a potom u Banjaluci od 2.000 do 2.400 KM, pišu “Nezavisne novine”.\nStanovi su jeftiniji u\nmanjim sredinama. U RS izdvaja se Mrkonjić Grad gdje metar kvadratni košta od 750 do 1.200 KM, dok se u Drvaru i Livnu može kupiti i za 500 KM.\nMeđu jeftinijim gradovima je i Derventa gdje za metar kvadratni novog stana treba izdvojiti od 1.300 do 1.400 KM, a za stariju gradnju od 850 do 1.100 KM.\nPredsjednik Sindikata građevinarstva RS Mile Ribić\nne očekuje dalje pojeftinjenje stanova, jer “za to nema prostora”.\n“Jedino postoji mogućnost, ako investitorima baš treba novac, da spuste cijene ispod ovih i da tako dođu do novca, jer im je ovako uloženi kapital, praktično, zaleđen i ne mogu da ga unovče”, rekao je Ribić.\nMirza Hadžijahić, direktor Agencije za posredovanje nekretninama “Rental” iz Sarajeva, kaže da su cijene stanova prošle godine stagnirale, te da se u ovoj ne očekuje pojeftinjenje.\nU agencijama za nekretnine u RS ističu da je ekonomska kriza znatno uticala na pad potražnje stanova, zbog čega su se pojedini investitori odlučili da u novogodišnjoj ponudi malo spuste cijene.


“Zelena Srbija” stigla i u Vranje - juGmedia\nSadnjom belog graba ispred Doma zdravlja u Vranju danas su gradonačelnik, Slobodan Milenković i šef kabineta Direktorijata za radijacionu i nuklearnu sigurnost i bezbednost Srbije, Predrag Ivanović, zvanično otpočeli realizaciju projekta “Zelena Srbija” u ovom gradu, koji sprovodi Kompanija Color media Comunications, pod pokroviteljstvom Direktorata za radijacionu i nuklearnu sigurnost i bezbednost Srbije.\n“Uprava grada Vranja je u prethodnom periodu sadnjom blizu 600 sadnica, među kojima je bilo platana i kupastih javora značajno obnovila drvorede i gradske zelene površine. Sadnjom drveća u Ulici Bore Stankovića i ispred Doma zdravlja ovaj prostor će biti dodatno oplemenjen.”, rekao je Milenković.\nŠef kabineta Direktorijata za radijacionu i nuklearnu sigurnost i bezbednost srbije Ivanović, je naglasio da zaštita životne sredine treba da bude prioritet svakog društva jer je zdrava životna sredina osnova zdravlja stanovništva.\nU okviru ovog projekta u deset gradova i opština u Srbiji će biti organizovana sadnja drveća kako bi se podigla svest građana i lokalnih samouprava i kompanija o tome koliko je značajno pošumljavanje Srbije.


Grivac se nalazi u centralnoj Srbiji, odnosno u centralnom delu geografske oblasti Gruža, 20 km jugozapadno od Kragujevca. Veći deo sela podignut je na levoj obali reke Gruže, na prostranoj zaravni koju zaseca nekoliko potoka...\nMiloje T. Rakić\nKačer- knjiga prva\nU trećoj knjizi znamenite edicije "Naselja srpskih zemalja", koju je početkom prošlog veka pokrenula Srpska kraljevska akademija pod uredništvom velikog i dalekovidog Jovana Cvijića pojavila sed studija o Kačeru !\nU zbirci tekstova koji sačinjavaju ovu knjigu, naša istaknuta naučnica i rodonačelnica akademskog statusa antopologije na Beogradskom univerzitetu Zagorka Golubović - kritički prati društvenu dinamiku sprske tranzicije poslednjih godina, tegobni put nezgrapno provedenih reformi etablirane političke elite...\nNova knjiga, takođe jasno i razgovetno, razotkriva mitotvorne stereotipe u korenu savremene naše političke situacije. Sagledavajući, u istorijskoj perspektivi, uzroke i posledice savremenih političkih zbivanja.\nAmerikanizacija jugoslovenske popularne kulture šezdesetih godina XX veka.\nSada je postalo sasvim jasno da su nam nadohvat ruke sve alatke neophodne da prevaziđemo klimatsku krizu. Jedini sastojak koji nam nedostaje jeste kolektivna volja...


Veliki krah kompjuterskog sistema British Airways-a prizemljio avione - Aviatica\nVeliki krah kompjuterskog sistema British Airways-a prizemljio avione\nBritanska avio-kompanija British Airways bila je prinuđena da obustavi sve letove zbog totalnog kraha kompjuterskih sistema.\nDatum / Date: 27.05.2017.\nBritish Airways je bio prinuđen da obustavi sve letove na aerodromima Heathrow i Gatwick zbog žestokog pada kompjuterskog sistema kompanije.\nKako je saopšteno veliki krah se dogodio u subotu, 27. maja, oko podneva i to je izazvalo veoma teške poremećaje saobraćaja britanskog avio-prevoznika. Iako se još uvek ne zna se da li je kompjuterski sistem hakovan odnosno da li je bio predmet cyber napada u ovoj kompaniji negiraju takvu mogućnost i navode da za sada ne postoji ništa što bi ukazivalo na hakerski napad.\nZbog pada kompjuterskog sistema putnici ne mogu da rezervišu karte, službenici na aerodromima ne mogu da ih prijave za let, da izvrše ukrcavanje niti da urade bilo kakve promene rezervacija. Na aerodromima Heathrow i Gatwick je zbog toga nastala velika gužva. Putnici se tiskaju unutar terminala ali izgleda da ima i onih koji su zbog obustave letova ostali „zarobljeni“ u samim avionima negde na platformi. Putnici se preko društvenih mreža žale da ne dobijaju nikakve informacije od nadležnih, a mnogi od njih navode i da im nije dopušteno da napuste Terminale i gejtove u kojima su se zatekli.\nSvi letovi Britisha su prema najnovijoj zvaničnoj informaciji ove kompanije odloženi najmanje do 18 časova po lokalnom vremenu.\nGuardian navodi reči jednog od putnika kome je pilot British Airways-a rekao da pad sistema „ima katastrofalne razmere“. Putnici British-a koji treba da putuju iz Londona su obavešteni da ne kreću ka aerodromima kako se ne bi stvarale gužve.\nAleks Mačeras, britanski vazduhoploni novinar i analitičar podsetio je da je sličnih padova kompjuterskog sistema British Airways-a bilo više u poslednje vreme zbog čega je čak nedavno otpušten kompletan informatički tim ove kompanije kao i da je British nakon toga angažovao tim sa strane uz značajno niže troškove, što je bilo u skladu sa planovima kompanije da sprovede mere štednje.\nBritish AirwaysGatwickhakerski napadHeathrowkrah kompjuterskog sistemaLondonobustava letovaprekid saobraćajazarobljeni putnici\nNajavljen Sajam turizma u Beogradu\nFrankfurtski aerodrom danas bez odlaznih putnika


Stvari koje razumeju samo devojke sa BUJNIM grudima - WANNABE MAGAZINE\nStvari koje razumeju samo devojke sa BUJNIM grudima\nBujnim grudima se svi dive. Mnoge devojke bi želele da ih imaju, a mnogi muškarci da ih dodiruju. Muškarci misle da su grudi silna zabava i nikad ne bi mogli da poveruju da se cure sa velikim grudima suočavaju sa nekim ne baš tako malim izazovima i problemima. Prirodno velike grudi su prirodan ukras žene, ali mnoge veoma obdarene suočavaju se sa kompleksima i imaju teškoće da prihvate svoje telo.\nDok druge devojčice izgledaju kao devojčice, vi izgledate neverovatno\nAli ta neverica nije uopšte prijatna. Dok druge devojčice mogu da trče i ne treba im ni sportski top kao podrška, vas trčanje boli, jer grudi skaču i prosto se “otkidaju” dok trčite. Dobacivanja i komentari toj neprijatnosti samo dodaju. Devojčica sa grudima kao u odrasle žene i dalje je devojčica i teško joj je da voli svoje upadljive grudi, kad su one predmet nezrelih, vulgarnih komentara vršnjaka i još gore, predmet pažnje starijih, koji pogrešno zaključuju da je devojčica već odrasla devojka. Može da bude veoma traumatično. A traume i kompleksi iz mladosti se ne prevazilaze lako.\nMomak kome se nisu sviđale vaše grudi\nAko ste imale tu nesreću da je vaš prvi momak bio jedan od onih retkih muškaraca koji ne vole velike grudi i surovo je delio svoje utiske sa vama, ne razmišljajući o tome kako ćete se vi zbog toga osećati, to će vam zagorčati sve dane ljubavi. Potrebno je da sretnete neku sledeću ljubav, da biste se oslobodile stida i shvatile da postoji neko ko prosto obožava vaše grudi, zajedno sa svim ostalim. Ljubav leči komplekse, istina je, ali potrebno je nešto zrelosti i iskustva da dođe do toga.


Banke u Srbiji prodaju sve više nekretnina › Made-in-Germany.rs\nHipoteke iz dana u dan dospevaju na naplatu, pa je sve duži spisak objekata i nekretnina koje su beogradske banke objavile na prodaju. Na njemu su stanovi, vile, magacini, hoteli, robne kuće, hipermarketi, pa čak i tržni centri.\nPrema pisanju „Večernjih novosti“, robna kuća „Beteks“ na Banovom brdu, napokon je prodata nakon godinu dana, dok bi zgrada u Skadarliji u vlasništvu „Srpske banke“, oglašena za prodaju u novembru prošle godine, uskoro mogla da bude kupljena po procenjenoj vrednosti od čak 4.961.614 eura.\nNešto manje od godinu dana „OTP“ banka prodaje bivši hrvatski hipermarket „Pevec“ na Pančevačkom putu u Krnjači. Vrednost objekta u koji je još 2008. godine bilo uloženo 40 miliona eura za izgradnju i opremanje, sada vredi 11 milona eura. Još uvek se traži novi vlasnik i za tržni centar „Point“ u Kaluđerici, koji „Erste banka“ procenjuje na 5,4 miliona eura.\nSa stečajem „Univerzal banke“, na tržište su dospeli magacinski poslovni prostori u Luci Beograd od 5.774 kvadratnih metara površine, po početnoj ceni od 2.981.250 eura. Na licitaciji će se naći i zgrada od 949 kvadrata u Francuskoj ulici, po ceni ne manjoj od 2.018.591 eura. Ponude za kupovinu poslovnih prostora u Dobračinoj ulici, jednog od 719 kvadrata po ceni od 1.916.118 eura, a drugog po početnoj ceni od 1.388.106 eura, mogu se poslati najkasnije do 13. marta.\n„Srpska banka“ prodaje i nekadašnji auto-centar „Voždovac“ u ulici Vojvode Stepe, po procenjenoj vrednosti od 866.500 eura, dok tržišna cena poslovnog kompleksa auto-kuće u Lazarevcu iznosi 1.610.558 eura. Dva hektara u Ostružnici, sa 9.419 kvadrata poslovnih objekata prodaje “Zberbanka“ po ceni od 2.877.168 eura…\nLegalizacija oružja tokom tri naredna meseca


Milan Gromilić: Baletan koga je život demantovao - Hello! magazin\nMilan Gromilić: Baletan koga je život demantovao\nJedan od naših najboljih baletskih igrača, uspešni koreograf Milan Gromilić i njegova supruga i koleginica Katarina posle sedam godina poznanstva uspeli su da izgrade svoje malo carstvo u kome glavnu reč vode njihove kćerke, dvoipogodišnja Lara i jednogodišnja Hana. Iako njihov odnos na početku poznanstva nije delovao obećavajuće, više od tri godine uživaju u skladnom braku, srećni što su jedno u drugome pronašli idealnu polovinu.\n– Milan i ja smo se upoznali kada sam ja počela da radim kao balerina u „Pozorištu na Terazijama“ gde je on već bio zaposlen. Na prvi pogled smo osećali antipatiju jedno prema drugome i često smo dolazili u sukob, ali su nas koreografi uglavnom spajali gotovo u svim predstavama i stalno smo sarađivali. Netrpeljivost između nas je trajala punih sedam godina, a onda smo samo u jednom trenutku osetili veliku strast i od tada smo zajedno – počinje priču atraktivna plavuša dok se njen suprug nadovezuje.\n– Šest meseci pre nego što smo počeli da se zabavljamo, Katarina me je jako naljutila tokom izvođenja predstave „Čikago“, zbog naše prethodne svađe ponela se neprofesionalno na sceni, a takve stvari me najviše nerviraju. Bio sam veoma ljut zbog njenog ponašanja, a kolega kome sam se požalio mi je rekao da ću je na kraju ili prebiti ili se oženiti sa njom. Tada sam pomislio da sa njom ne bi bio ni da je poslednja žena na svetu, ali život me je ubrzo demantovao.\nUprkos tome što im se ljubav desila iznenada, Milanu i Katarini bilo je potrebno svega mesec dana zabavljanja da shvate da žele da provedu ostatak života zajedno, pa su se tako posle svega nekoliko nedelja veze venčali, a ubrzo su postali i roditelji.\n– Naše kćerke su plod velike ljubavi, ali za mene je i dalje najveća ljubav Katarina i pored toga što obožavam svoje devojčice – otkriva Gromilić.\nOsim toga što je jedan od najzaposlenijih baletskih igrača u „Pozorištu na Terazijama“, harizmatični umetnik se nekoliko poslednjih godina veoma uspešno bavi i osmišljavanjem koreografije za nastupe najvećih muzičkih zvezda na našim prostorima – sarađuje sa Severinom Vučković, Zdravkom Čolićem, Lepom Brenom, Romanom Panić i drugim pevačima.\n– Sve je počelo kada sam učestvovao u spotu za pobedničku „Pesmu Evrovizije“ „Molitva“, kada su i ljudi van pozorišta počeli da se interesuju za moj rad. Potom sam počeo da sarađujem i sa Severinom. Igrao sam u njenom spotu za pesmu „Tridesete“, a onda sam joj osmislio i koreografiju za koncerte u Zagrebu i Beogradu. U međuvremenu smo Katarina i ja učestvovali sa Markom Konom na „Evroviziji“ u Moskvi, a u poslednje vreme sarađujemo sa Zdravkom Čolićem na svim njegovim nastupima u Srbiji i sa Romanom Panić. Međutim, ono što je trenutno najaktuelnije jesu pripreme za koncert Lepe Brene 20. oktobra u „Beogradskoj areni“. Sa timom profesionalnih igrača svakodnevno vežbamo i mislim da će publika u prestonici imati priliku da vidi jednu sasvim novu priču. Ono što me je oduševilo kod Brene je njena posvećenost poslu i to što kod nje ne postoji rečenica „Ja to ne mogu“ – kaže poznati umetnik.\n– Veoma se radujem koncertu u „Areni“ na kome i ja učestvujem. Saradnja sa muzičkim zvezdama mi prija pošto zbog dve trudnoće i porodiljskog odsustva već tri godine ne igram u pozorištu, tako da mi je to odličan način da radim svoj posao i da ne izgubim kondiciju. Međutim, u novembru ću se ponovo vratiti u pozorište čemu se neizmerno radujem i nadam se da ću uspešno uspeti da uskladim sve obaveze koje imam prema deci i na poslu. U tome će mi svakako najviše pomoći Milan koji mi pruža bezgraničnu podršku, ali i moja i njegova mama i moja baka, koje nam mnogo pomažu u odgajanju naših devojčica – zaključuje Katarina.


Ministar za boračka pitanja u Vladi BPK Goražde Edin Aganović\nNa području Bosansko -podrinjskog kantona (BPK) Goražde bilježi se porast broja demobilisanih boraca starosti do 57 godina, koji ostvaruju pravo na egzistencijalnu naknadu.\nMinistar za boračka pitanja Edin Aganović napominje da se, uprkos složenoj finansijskoj situaciji, ona isplaćuje redovno.\n„ Već su isplaćene naknade za mjesec juli za 337 korisnika čiji je broj povećan u odnosu na prethodne mjesece, što se može povezati sa prošlom godinom kada je zbog pandemije određen broj lica ostao bez posla, a uslov da bi neko ušao u ovo pravo je da provede godinu dana na evidenciji nezaposlenih, pa se vjerovatno desilo da su te osobe početkom pandemije prijavljene na Službu za zapošljavanje tako da su ove godine stekle pravo na egzistencijalnu naknadu“ – pojašnjava Aganović.\nNaglasio je da pravo na egzistencijalnu naknadu iz Budžeta BPK Goražde ostvaruje i jedan broj demobilisanih boraca Armije RBiH sa prebivalištem u entitetu Republika Srpska (RS)\n„ Taj broj se kreće oko 30 osoba i kao što smo i ranije govorili, za nas bi bilo vrlo značajno ukoliko se dese izmjene zakona na federalnom nivou a kojima je predviđeno da će isplatu naknade za demobilisane borce ispod 57 godina iz RS-a preuzeti federalno ministarstvo. Takođe, zanimljiv je i podatak da se u našoj bazi nalazi 28 žena bivših pripadnica Armije iz perioda 1992 – 1995. koje su korisnice egzistencijalne naknade“ – dodao je on.\nResorni ministar podsjeća da u skladu sa raspoloživim sredstvima u budžetu i odlukom Vlade BPK o visini koeficijenta, egzistencijalna naknada za demobilisane borce do 57 godina starosti na području ovog kantona iznosi 4 KM po mjesecu provedenom u oružanim snagama tokom rata, tako da se na mjesečnom nivou po ovom osnovu izdvaja od 60.000 do 65.000 KM, dok je ukupno u budžetu za ovu godinu planirano oko 740.000 KM.


Advokati Beograd - advokat za krivično pravo i zastupanje u krivičnom postupku - Advokatska Kancelarija Slavica Janjić Beograd\nAdvokati Beograd - advokat za krivično pravo i zastupanje u krivičnom postupku\nKrivično pravo je zakonsko pravo, što znači da pravo na kažnjavanje isključivo pripada državi.\nKrivično pravo ima za cilj da propisanim pravnim normama reguliše određena ponašanja kao krivična dela i ujedno propisuje krivične sankcije za ta dela, kao i uslove za njihovu primenu prema učiniocima krivičnih dela.\nKrivično pravo je kod nas regulisano Krivičnim zakonikom, kao skupom zakonskih normi, koje detaljno određuju krivično materijalno pravo odnosno pitanja vezana za samo krivično delo, kao i krivično procesno pravo kojim se reguliše postupak u kojem se utvrđuje krivična odgovornost, a koje propisuje Zakonik o krivičnom postupku.\nPrema Krivičnom zakoniku krivično delo se definiše kao ono delo koje je zakonom predviđeno kao krivično delo, koje je protivpravno i koje je skrivljeno. Krivičnim pravom se štiti integritet i bezbednost lica, države, imovine ili privrednih subjekata.\nKrivica za učinjeno krivično delo postoji ako je učinilac u vreme kada je učinio krivično delo bio uračunljiv i postupao sa umišljajem, pri čemu počinilac tog dela mora biti svestan da je njegovo delo zabranjeno. Krivično delo je učinjeno sa krivicom i ako je učinilac postupao iz nehata, ukoliko zakon to izričito predviđa.\nKrivične sankcije, koje su Krivičnim zakonikom propisane, obuhvataju: kazne, mere upozorenja, mere bezbednosti i vaspitne mere.\nKrivično pravo odnosno zakonske norme Krivičnog zakonika propisuju da nema kazne bez krivice tj. da se kazna i mere upozorenja mogu izreći samo učiniocu koji je kriv za učinjeno krivično delo.\nZa zastupanje u krivičnom postupku neophodno je angažovanje advokata za krivično pravo,\nkako bi strane u postupku imale pravnovaljano zastupanje i jednak položaj, jer je javni tužilac uvek profesionalac.\nAdvokat za krivično pravo pruža sve pravne usluge predviđene Krivičnim zakonikom za lica koja se smatraju oštećenima počinjenim krivičnim delom. Advokat za krivično pravo, kao punomoćnik oštećenog ili kao advokat odbrane, pruža pravne usluge:\n– zastupanja klijenata u krivičnim postupcima,\n– zastupanja fizičkih i/ili pravnih lica u prekršajnim postupcima,\n– zastupanje i dobrana pravnih lica u postupcima privrednih prestupa,\n– odbrane fizičkih i/ili pravnih lica u krivičnim i prekršajnim postupcima,\n– zastupanje i odbrana oštećenih maloletnih lica u svim vrstama krivičnih i prekršajnih postupaka.\nZastupanje u krivičnom postupku, od strane advokata za krivično pravo, kao advokata odbrane, podrazumeva:\n– pribavljanje neophodne dokumentacije, dokaza i činjenica,\n– omogućavanje svedočenja stručnih lica ili svedoka, a u cilju oslobađanja od krivice ili obezbeđivanja fer i zakonom predviđenog načina odbrane i suđenja.\nKrivično zakonodavstvo podrazumeva da postoje krivična dela za koje se gonjenje preduzima po privatnoj tužbi. Ukoliko se krivično gonjenje vrši po privatnoj tužbi, postupak pokreće privatni tužilac odnosno advokat za krivično pravo. Advokat za krivično pravo će zastupati i oštećenog i u njegovo ime preduzeti sve pravne radnje u cilju ostvarivanja interesa oštećenog i njegovog imovinskopravnog zahteva. Advokat za krivično pravo daje izjave potrebne za vođenje krivičnog postupka i preduzima sve radnje na koje je po ovom zakoniku ovlašćen oštećeni. Advokat za krivično pravo će kao privatni tužilac po ovlašćenju oštećenog potkrepiti sve navode iz privatne tužbe verodostojnim dokazima i zastupati oštećenog po privatnoj tužbi do okončanja postupka.\nAdvokat Slavica JanjićAdvokat za kazneno pravo i prekršajeAdvokat za krivično pravoAdvokat za krivično pravo i prekršajeAdvokat za prekršajeAdvokat za zastupanje u krivičnom postupkuAdvokati BeogradKrivicaKrivične sankcijeKrivični zakonikKrivično deloKrivično pravoPrivatni tužilacZakon o prekršajimaZastupanje u krivičnom postupku\nAdvokati Beograd – advokat za porodično pravo


Slijedi li totalni kolaps zbog odluka Hrvatske? - balkanin\nHome/vijesti/Slijedi li totalni kolaps zbog odluka Hrvatske?\nSlijedi li totalni kolaps zbog odluka Hrvatske?\nNajavljena potpuna blokada svih graničnih prelaza!\nZahtjevamo od Republike Hrvatske da ODMAH mora otvoriti granične prelaze koji su definirani u Ugovor između BiH i Republike Hrvatske o graničnim prelazima, jer međunarodni Ugovori imaju primat u odnosu na domaće propise, saopćeno je iz Udruženja poslodavaca FBiH.\nUdruženje poslodavaca FBiH uputilo je danas otvoreno pismo čelnicima državnih institucija, kao i Delegaciji EU u BiH, od kojih traže hitno rješavanje problema koji su nastali nakon primjene novih pravila u vezi sa korištenjem graničnih prelaza za teretna vozila pri ulasku u Hrvatsku.\nPismo Udruženja poslodavaca Federacije BiH prenosimo u cijelosti:\n– Dosadašnje aktivnosti Vijeća ministara Bosne i Hercegovine i institucija Bosne i Hercegovine , a povodom aktuelnog gorućeg problema u vezi sa primjenom Pravilnika o određivanju javnih cesta po kojima se mora odvijati tranzitni promet teretnih vozila kroz R. Hrvatsku (NN 51/2021, 12.05.2021.), prema informacijama sa kojima raspolažemo nisu dale nikakav rezultat.\n– od Vijeća ministara BiH i institucija BiH da ovo pitanje riješi u roku od 48 sati. U suprotnom, naše članice su nas obavijestile da će ukoliko se ovo pitanje ne riješi u roku od 48 sati, blokirati sve granične prelaze između BiH i Republike Hrvatske i za odvijanje teretnog i putničkog saobraćaja;\n– da se u rješavanje pitanja uključi i Delegacija Evropske unije u BiH, jer je ovakvom Odlukom, došlo do kršenja Protokola 3. o kopnenom prevozu Sporazuma o stabilizaciji i pridruživanju između BiH i Evropske unije, od strane Republike Hrvatske koja je članica Evropske unije;\n– zahtjevamo od Republike Hrvatske da ODMAH mora otvoriti granične prelaze koji su definirani u Ugovor između BiH i Republike Hrvatske o graničnim prelazima, jer međunarodni Ugovori imaju primat u odnosu na domaće propise.\nImajući u vidu da je između Republike Hrvatske i Bosne i Hercegovine potpisan bilateralni Ugovor između BiH i Republike Hrvatske o graničnim prilazima (Sl. glasnik BiH – Međunarodni ugovori, broj: 23/13), te da nije otkazan niti je izmjenjen Republika Hrvatska je shodno Sporazumu o stabilizaciji i pridruživanju morala poštivati navedeni Ugovor koji je još uvijek na snazi.\nPrema članu 1. tačka c) Ugovora određeni su ostali granični prelazi za međunarodni promet putnika i roba. Pod tačkom (i) tačke c) kao granični prelazi za cestovni promet putnika i roba Republika Hrvatska i Bosna i Hercegovina su utvrdile sljedeće GP: GP Maljevac – Velika Kladuša, Gunja – Brčko, Strmica – Strmica i Vinjani Gornji – Osoje.\nImajući u vidu da smo na početku turističke sezone, uvjereni smo u to da Republici Hrvatskoj nije u interesu da se granični prelazi blokiraju u sezoni te da je u obostranom interesu da se aktuelni problem graničnih prelaza riješi HITNO!, navodi se u pismu Udruženja poslodavaca FBiH.\nIzrael-Palestina: Aktivisti u Velikoj Britaniji zatvorili su drugu izraelsku fabriku oružja za nedelju dana


Kolumne: Inspektor priveden ispred kuće ministra Stefanovića\n„U pokušaju da izvrši službenu dužnost, fotografiše objekat i sačini zapisnik o inspekcijskom nadzoru, sprečen je od strane pripadnika obezbeđenja ministra unutrašnjih poslova Republike Srbije“, navodi se u dopisu koji je potpisala Tatjana Đukić, šefica Odseka za inspekcijske poslove Opštine Novi Beograd, upućenom BIRN-u kao odgovor po Zahtevu za pristup informacijama od javnog značaja.\nTužilaštvo: Nije se adekvatno legitimisao\nU Trećem javnom tužilaštvu za N1 su kazali da se inspektor nije legitimisao adekvatno:\n„Povodom najnovijih spekulacija o postupanju policije i tužilaštva u slučaju slikanja kuće ministra Stefanovića od strane građevinskog inspektora opstine Novi Beograd obaveštavamo javnost da je policija postupala po nalogu tužilastva u skladu sa Zakonikom o krivičnom postupku“.\n„Nakon što je tužilaštvo obavešteno da je NN lice fotografisalo objekat štićene ličnosti, da se predstavilo kao građevinski inspektor te odbilo da se adekvatno legitimiše policija je dobila nalog da u skladu sa čl. 147 ZKP privremeno oduzme predmet koji može poslužiti kao dokaz u krivičnom postupku, te da utvrdi ko je NN lice i ukoliko se zaista radi o službenom licu da utvrdi da li je postupalo u skladu sa svojim ovlašćenjima. Nakon što su od građana primljena obaveštenja i utvrđeno pčinjenično stanje oduzeti fotoaparat je vraćen“, kaže se u saopštenju.


Polovni Daewoo kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Daewoo\nPolovna Daewoo kamioni na prodaju\nOvo su rezultati pretrage polovnih Daewoo kamioni mašina koje su za prodaju. Daewoo kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Daewoo kamioni u Brend sekciji.\nOvde je kompletna lista polovnih Daewoo kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Daewoo kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Daewoo kamioni koje Vas interesuju.


Koalicione snaga u Iraku ubile sedam pobunjenika povezanih sa Al Kaidom\nAmerička vojska u Iraku je saopštila da su u vazdušnom napadu koalicionih snaga ubijeni sedam pobunjenika povezanih sa Al Kaidom i dvoje dece. Vojska kaže da su pobunjenici imali veze sa vođama Al kaide i da su pomagali borce iz inostranstva. General-potpukovnik Vilijam Koldvel je potvrdio da su u napadu poginula i dva dečaka, starosti šest meseci i četiri godine, naglasivši da je to izuzetno nesrećna okolost i da su se dečaci našli sa pobunjenicima koji su pucali na priadnike američkih snaga.U Baladu, severno od Bagdada, u dve eksplozije je poginulo pet ljudi, dok je u bombaškim napadima u prestonici danas poginulo 16 osoba.\nU Kemp Dejvidu počeo dvodnevni sastanak Buša sa najvišim savetnicima\nPredsednik Buš je danas sa svojim civilnim i vojnim savetnicima pravio planove za buduću ulogu Sjedinjenih Država u Iraku, a posle razgovora je izjavio da je glavna tema bila kako pomoći Iračkoj vladi. Predsednik je rekao da je smrt teroriste Abua Musaba al-Zarkavija bila veliki udarac za Al kaidu, ali je dodao da ona neće prekinuti rat u toj zemlji. Na sastanku u predsedničkom skloništu u Kemp Dejvidu, u blizini Vašingtona, bili su najviši američki zvaničnici a uspotavljena je i video veza sa glavnim američkim komandantom u Iraku, generalom Džordžom Kejsijem i članovima nove Iračke vlade. Razgovori se nastavljaju sutra, a general Kejsi je rekao da na sastanku neće da iznosi plan o povlačenju američkih trupa, ali da tokom narednih meseci očekuje postepeno smanjenje snaga.\nGregori Šulte izrazio nadu da će Iran iskoristiti «ogromnu diplomatsku priliku»\nAmerički ambasador u Međunarodnoj agenciji za nuklearnu energiju, Gregori Šulte, na današnjem sastanku Upravnog odbora Agencije u Beču, izrazio je nadu da će Iran iskoristiti – kako se izrazio – «ogromnu diplomatsku priliku» da reši spor oko svog nuklearnog programa. Šulte je istakao da sada Iran treba da odgovori na ponudu međunarodne zajednice i prekine obogaćivanje uranijuma i druge osetljive nuklearne aktivnosti. Direktor Agencije, Muhamed el Baradej, obavesto je prisutne da njegovi inspektori nisu postigli veliki napredak u rešavanju problema verifikacije iranskog nuklearnog programa. Nešto ranije, portparol Iranske vlade je izjavio da njegova zemlja ima pravo na tehnologiju koju je pribavila i da neće pregovarati o svojim – kako je rekao – očiglednim i apsolutnim nuklearnim pravima.\nNovi zahtevi za zatvaranje zatvora u Gvantanamu\nSamoubistva tri zatvorenika u zatvoru u američkoj vojnoj bazi u Zalivu Gvantanamo na Kubi, podstakla su nove zahteve da se taj zatvor ukine. Visoka komesarka Evropske unije za inostrane odnose, Benita Ferero-Valdner, izjavila je danas da bi «Gvantanamo trebalo zatvoriti» i da je «sada prilika da se taj zahtev ponovi». Podsetimo da su se u subotu dva Saudijca i Jemenac obesili u svojim ćelijama. Jedna visoka američka zvaničnica je u međuvremenu izazvala negativn reakcije i u Sjedinjenim Državama i u Evropi, načinom na koji je branila Gvantanamo. Pomoćnica državnog sekretara za javnu diplomatiju, Kolin Grafi, u intervjuu BBC-ju je rekla da su samoubistva dobar reklamni potez. Američka vojska kaže da se u Gvantanamu nalazi više od 400 zatvorenika koji su se borili protiv Sjedinjenih Država i koji su i dalje opasni.


Jovanović – Dveri Medveđa: Rezultati su poznati od ranije | Српски покрет Двери\nOdbornik Srpskog pokreta Dveri u dosadašnjem sazivu Skupštine opštine Medveđa Zoran Jovanović rekao je za JUGpres da je „danas finiš onoga što se već mesec dana završava u Medveđi i mislim da su rezultati već poznati”.\n„Večeras samo treba da se kaže ko je pobedio. mi ćemo sigurno da imamo uvid u nepravilnosti kojih će sigurno da bude puno, od toga što je predsednik Srpske desnice (Misa) Vacić objavio spiskove u Crvenom krstu, da tamo ima 3.000 ljudi koji primaju socijalnu pomoć ili su korisnici Crvenog krsta do ponašanja na izbornim mestima”, dodao je Jovanović.\nNa konstataciju da ima informacija da su u Medveđu jutros stigli džipovi bez tablica, Jovanović kaže da „to nije nikakva novost, to je već stara praksa”.\nJovanović smatra da je „određeni broj ljudi morao da izađe na izbore”\n„Opozicija je donela, u skladu sa uputstvima svojih stranaka, zaključak da se bojkotuju izbori jer nema elementarnih uslova za izbore”, rekao je Jovanović.\nNa pitanje šta će biti posle izbora sa Medveđom, kaže „Ono što je problematično je status Medveđe”.\n„Ako danas pogledamo broj ljudi u Medveđi, ja kao žitelj Medveđe najmanje vidim ljude koji ovde žive. To ukazuje da je Medveđa predmet interesovanja ljudi iz cele Srbije osim ljudi iz Medveđe. Tu nešto nije u redu”, smatra Jovanović.\n„Problem je podela Kosova gde se Medveđa tretira kao istočno Kosovo, problem je rudnik, problem je Sijarinska Banja. To su vitalni problemi za žitelje Medveđe, ali na žalost to građani opštine Medveđa ne smeju da prepoznaju”, upozorava Jovanović.\nTagged izboriJugPresLokalne vestiMedveđaZoran Jovanović


MINISTAR PRIVREDE, TRGOVINE I PREDUZETNIŠTVA NIŽEGORODSKE OBLASTI - Novosadski Info\nredakcija2 May 14, 2019\nGradonačelnik Vučević osvrnuo se na dobre odnose Novog Sada sa gradom pobratimom Nižnjim Novgorodom koji datiraju od 2005. godine. Predstavljajući grad, Vučević je naglasio da je to administrativni, univerzitetski, poslovni i zdravstveni centar Vojvodine, sedište energetskih kompanija, i najveće ruske investicije u oblasti energetike. Takođe istakao je da je poslednjih godina dominantan uspon IT sektora u Novom Sadu koji je i centar te privredne grane u Srbiji. Kako je rekao ministar Čerkasov Maksim Valerevič, u oviru ruske delegacije su predstavnici 20 preduzeća, koji su veoma zainteresovani za poslovnu saradnju. Sagovornici su ocenili da su politički odnosi između Srbije i Rusije veoma dobri i da političku saradnju treba da prati ekonomska. Ministar Valerevič izrazio je zadovoljstvo što se Novi Sad priduružio gradovima u kojima je održan Marš Besmrtnog puka, ocenivši da na taj način doprinosimo sećanju na zajedničku istoriju.\nGradonačelnik Vučević naglasio je da je Novi Sad ove godine Omladinska prestonica Evrope, a da će 2021. godine biti i Evropska prestonica kulture, i da kao multietnička, multikonfesionalna i multinacionalna sredina mnogo polaže na toleraniciju i negovanje harmoničnog suživota, po čemu je i prepoznatljiv. Zvaničnici su se složili da postoji veliki prostor za intenziviranje privredne saradnje, i istakli da je na tom polju od velikog značaja Međunarodni poljoprivredni sajam, najveća sajamska priredba te vrste u ovom delu Evrope.


Moraju se uložiti veći napori kako bi Romi imali jednak pristup osnovnim potrebama, čime se osigurava njihova zaštita od infekcije – Romski centar Daje\nMoraju se uložiti veći napori kako bi Romi imali jednak pristup osnovnim potrebama, čime se osigurava njihova zaštita od infekcije\nHomeAll Posts...Moraju se uložiti veći napori kako bi Romi...\nU Evropi živi izmedju 10-12 miliona Roma ali mnogi od njhih i dalje žive u siromaštvu i isključenosti. Rasprostranjenost anticiganizma jača i pogoršava njihovu ekonomsku i socijalnu nemaštinu. Te nejednakosti i dalje postoje uprkos stalnim naporima na nacionalnom, evropskom i međunarodnom nivou da se suzbiju predrsude, diskriminacija i zločini prema Romima i Putnicima, navodi se u zajedničkom saopštenju, Marije Pejčinovića Burić generalne sekretarke Saveta Evrope, i Helene Dalli, evropske komesarke za jednakost.\nKako kažu ovogodišnji Međunarodni dan Roma obeležava se u vreme kada se svet mobiliše za borbu protiv širenja virusa COVID-19, a evropske zemlje su usvojile specijalne mere koje za posledicu imaju da se svakodnevini život za mnoge ljude transformiše na načine na koji nikad nismo verovali da su mogući.\nVlade moraju da budu podržane od strane svih koji upravljaju krizom i moraju da budu slobodne da odlučuju o donošenju neophodnih mera ali sve mere moraju poštovati postojeći evropski okvir ljudskih prava, uključujući principe jednakosti i nediskriminacije.\n„Zabrinuta sam“, kaže Marija Pejčinović Burić, „izveštajima da su neke evropske zemlje usvojile mere koje bi mogle rezultirati daljim ugrožavanjem ljudskih prava Roma i ometanjem njihovog ravnopravnog pristupa pružanju osnovnih javnih usluga, i najvažnije zdravstvene zaštite, sanitarije, pa čak i pijuće vode. Zabrinuti smo kad saznamo da su pružanje pomoći u hrani i isplata socijalnih davanja ugroženi i da neki političari krive Rome za širenje virusa.\nHelena Dalli, evropska komesarka za ravnopravnost, kaže: „Online govor mržnje i lažne priče protiv Roma ponovo su u porastu. Mnogi Romi u Evropi i dalje se suočavaju sa anticiganizmom, diskriminacijom i socio-ekonomskom isključenošću u svom svakodnevnom životu – uprkos EU i nacionalnim pravilima protiv diskriminacije. Negativni stereotipi i predrasude i dalje su veoma prisutni u našem društvu. Zbog toga će Komisija predstaviti pojačanu strategiju za ravnopravnost Roma i uključivanje u evropsko društvo”.\nSada se moraju uložiti veći napori kako bi se osiguralo da Romi budu uključeni u društvo i da imaju jednak pristup osnovnim potrebama, čime se osigurava njihova zaštita od infekcije. Moramo da stojimo ujedinjeni. Jedini način za prevazilaženje krize je zajednički rad. Ako može biti ičega zaraznije od virusa, to je naša solidarnost. Evropljani sada moraju da se suprotstave jedni drugima navodi se u saopštenju.\nU ovim izazovnim vremenima, pozivamo države članice da ulože posebne napore i da osiguraju da se marginalizovane grupe i etničke manjine, posebno Romi, ne suoče sa dodatnim nedostatkom, diskriminacijom, govorom mržnje ili zločinom iz mržnje.\nPozivamo sve evropske zemlje da se pridržavaju standarda Evropske konvencije o ljudskim pravima i Evropske socijalne povelje pojačavanjem podrške marginalizovanim grupama i da učine sve što mogu kako bi sprečile da nacionalne ili etničke manjine, posebno Romi, ne postanu žrtve u trenutnoj krizi.\nPozivamo vlade da obezbede jednak pristup pružanju javnih usluga, što u vreme pandemije uključuje i obezbeđivanje hrane, čiste vode, kao i osnovnih sredstava higijene i zdravstvene zaštite naglasile su one.\nNovi Strateški akcioni plan Saveta Evrope za uključivanje Roma i putnika (2020-2025) i predstojeća EU strategija Roma posle 2020. imaju za cilj da promovišu i zaštite ljudska prava Roma i putnika u Evropi, u borbi protiv anticiganizma i diskriminacije, i podsticanje njihove socijalne uključenosti. Oni pružaju konceptualni okvir za zaštitu demokratije kroz jednakost i socijalnu koheziju u različitim evropskim društvima.\nMeđunarodni dan Roma (8. april) dan je za proslavu romske kulture, istorije i jezika i za podizanje svesti o problemima s kojima se Romi i dalje suočavaju. Zvanično je proglašen 1990. godine tokom 4. svetskog kongresa Roma, u čast prvog velikog međunarodnog sastanka predstavnika Roma, 7. i 12. aprila 1971. godine, u Orpingtonu u blizini Londona, Velika Britanija.\nOsmi april je svetski Dan Roma\nPodeljeni kanisteri za vodu i maske u romskom naselju Šuma na Čukarici


Obeležavanje evropskih pešačkih staza i u Boru – RADIO TELEVIZIJA BOR\nObeležavanje evropskih pešačkih staza i u Boru\nBOR – Kroz Srbiju prolaze dva evropska pešačka puta. Zapadnom Srbijom prolazi put E7, dok put E4 trasira istočni deo zemlje i prolazi kroz Bor. Članovi DMI u Boru su pre nekoliko godina počeli obeležavanje puteva u severnom delu okoline grada, a ovaj posao nastavljaju na području Južnog Kučaja, koje je u procesu zaštite kao parka prirode. Namera je da se duž evropskog pešačkog puta podstakne razvoj turizma u lokalnim zajednicama, kako seoskog tako i eko i etno turizma. U narednom periodu trebalo bi da se obavi anketiranje domaćinstava koja su zainteresovana i imaju mogućnost da ugoste turiste, da se osposobe za ovaj posao i da se vidi koju vrstu pomoći mogu da dobiju od lokalne i šire zajednice.\n„Da se veći broj seoskih domaćinstava opredeli da se bavi pružanjem usluga održivog turizma i da spremno dočeka one koji će se kretati evropskim pešačkim putevima. Njima se ne kreću samo planinari, već i turisti, mnogi zaljubljenici u prirodu i fizičko kretanje, ljudi koji žele da na licu mesta dožive prirodne lepote, kulturne vrednosti, da saznaju o životu i o običajima lokalnog življa.. i sl.“, naglasio je Dragan Ranđelović, predsednik DMI Bor.\nTable za obeležavanje pešačkih staza postavljaju se na presecima pešačkog puta i glavnih saobraćajnica. Do sada su postavljene na putu od Majdanpeka do Bora, na prevoju koji iz Bora ide ka planini Stol i na prilazu Lazarevoj pećini kod sela Zlot. U narednom periodu table će biti postavljene na Borskom jezeru i kod boljevačkog sela Podgorac.\nTags: dmi, drustvo mladih istrazivaca, ekologija, evropska unija, evropski put, pešačke staze, planinari, turizam\nPrevious Ocena kvaliteta života\nNext Obeležen Dan primirja u Prvom svetskom ratu i u Zaječaru


Zajam online Virovitica – Vaš internet priručnik za zajam online - Brzikrediti24\nUkoliko ste zainteresovani i želite da znate više o zajam online u gradu Virovitica, uključujući kompletnu ponudu zajmova online, na pravom ste mjestu. Na ovoj web stranici ćete pronaći informacije koje su vam neophodne i korisne kako biste ostvarili zajam online. Istraživanja Agencije za bankarstvo su na osnovu anketiranja tržišta predstavila da od 21.291 stanovnika u gradu Virovitica, više od 90% je kreditno zaduženo, a velika većina ima pozitivna iskustva sa kratkoročnim pozajmicama.\nSve što treba da znate o tome kako funkcioniše zajam online Virovitica jeste da je u pitanju veoma jednostavna procedura, koja ne zahtijeva obimnu papirologiju ili čekanje u redovima. Sve što je potrebno da uradite jeste da ispunite zahtjev online, dostavite potrebnu dokumentaciju i sačekate odobrenje tima kako biste podigli vaš novac. Brzo, jednostavno i sigurno do gotovine koja vam je potrebna.


Tropske vrućine: Kako su se građani Srbije danas rashlađivali : Nadlanu.com\nTropske vrućine: Kako su se građani Srbije danas rashlađivali\nObjavljeno 27. jul 2013. / 18:15:42\nRepublički hirometeorloški zavod prognozirao je da će danas i sutra biti veoma toplo s maksimalnom temperaturom u većini mesta od 33 do 38, stepeni, a u ponedeljak i do 40 stepeni.\nVodostaji na Savi od Šapca do Beograda i na Dunavu od Zemuna do Pančeva, narednih dana će se kretati oko niskog plovidbenog nivoa.\nNovosađani osveženje od ekstremno visokih temperatura ovih dana uglavnom traže na popularnoj dunavskoj plaži Štrandu, na otvorenim bazenima i u baštama mnogobrojnih kafića i restorana u tom gradu.\nOčekuje se da će Štrand tokom vikenda imati oko 30.000 posetilaca, rekao je Tanjugu portparol Javno-komunalnog preduzeća "Gradsko zelenilo" Ivan Nožinić i dodao da je od 1. maja i početka sezone, prodato oko 190.000 ulaznica za tu plažu.\nNovosadsko JKP "Vodovod i kanalizacija" montiralo je česme na nekoliko najfrekventnijih mesta u gradu da bi prolaznici mogli da se osveže, a angažovane su i cisterne s pijaćom vodom, koje su postavljene na ulazu u Štrand i u naselja Bocke i Pejićevi salaši.\nDežurne ekipe Zavoda za hitnu medicinsku pomoć imale su protekle noći 45 intervencija, što je uobičajen broj, a intervenisale su uglavnom posle poziva pacijenata s hroničnim bolestima, rekao je Tanjugu dežurni u toj službi dr Aleksandar Ðuričin.\nI Kragujevčani su spas od vrućina potražili pored vode, a do podneva u tom gradu lekari Hitne pomoći imali su jednu intervenciju na javnom mestu zbog nesvestice mlađe osobe.\nZa razliku od proteklog vikenda danas je znatno više kupača na gradskim bazenima i jezerima Šumarice i Gruža, omiljenim letovalištima Kragujevčana koji nisu nigde otputovali.\nI bazeni i kupališta u Čačku su veoma posećeni, jer spas od vrućina dnevno na njima pronađe između 1.000 i 1.500 građana, a veliki broj kupača rashlađenje traži na Zapadnoj Moravi.\nU čačanskoj službi Hitne pomoći navode da je zbog visokih temperatura povećan broj kućnih poseta, ali i pregleda u ambulanti, a pacijenti se najčešće žale na srčane tegobe.\nU protekla 24 časa čačanska hitna pomoć je evidentirala 39 pregleda u ambulanti i 48 kućnih poseta.\nMeđutim, kako upozoravaju stručnjaci, velike letnje vrućine dovode do poremećaja termoregulacije, pa je zato važno da veštačko rashlađivanje ne bude naglo.\nU slučajevima kad temperatura u stambenim prostorijama odstupa od spoljne za više od pet stepeni Celzijusa, postoji opasnost da se javi izvesna vrsta termalnog šoka, rekla je Tanjugu dr Snežana Matić Besarabić iz Centra za higijenu i humanu ekologiju Gradskog zavoda za javno zdravlje u Beogradu.\nVažno je da varijacije u temperaturi budu što manje, dok dejstvo mikroklime u bližoj spoljnoj sredini treba da bude takvo da ga praktično ne zapažamo čulima, kao što ne osećamo normalan rad naših organa, preporučila je Matić Besarabić.


Tanjug 29. aprila 2022. 13:03\nBEOGRAD – Kabinet predsednice Vlade Srbije, u saradnji sa Ministarstvom za rad, zapošljavanje, boračka i socijalna pitanja, Kancelarijom za informacione tehnologije i elektronsku upravu i sa Programom Ujedinjenih nacija za razvoj (UNDP), pozvao je danas zaposlena i nezaposlena lica da se do 15. maja prijave na novi onlajn program Prekvalifikacije za IT.\nOvo je nastavak uspešnog Programa u okviru kojeg je, od 2017. godine do sada, obučeno više od 2.200 polaznika i polaznica. Zahvaljujući pozitivnim rezultatima prethodnih faza programa Prekvalifikacije za IT, kao i kontinuiranog rasta IKT sektora u Srbiji, odlučeno je da se Program nastavi i da se pokrene novi ciklus obuka za više od 400 polaznika i polaznica, navedeno je u saopštenju.\nProgram će ove godine biti održan onlajn, kako bi svi polaznici iz cele Srbije mogli da direktno iz svog doma učestvuju.\nOnlajn program Prekvalifikacije za IT sprovodiće se tokom 2022-2023. godine i obuhvatiće minimum 250 sati stručne obuke fokusirane na jedan od pet programskih jezika (Java Script, PHP, Python, Java, .NET) i sistem administraciju, kao i 40 časova iz mekih veština i 120 časova prakse.\nSvi zainteresovani mogu da dobiju sve informacije na sajtu itobuke.rs


Na listi stabilnosti država na svijetu BiH najlošija u regionu — Radio Velkaton : Radio Velkaton\n3. Januara. 2015. Bosna i Hercegovina, Vijesti\nNa listi stabilnosti država na svijetu BiH najlošija u regionu\nBosna i Hercegovina najlošije je rangirana od zemalja regiona, na listi najstabilnijih država svijeta, koju krajem svake godine objavljuje američki Fond za mir.\nNa navedenoj listi BiH zauzima 86. poziciju, a u odnosu na prošlogodišnju listi napredovala je za tri pozcije.\nPrema procjeni analitičara te organizacije, u proteklih godinu dana Srbija je postala stabilnija država, jer je na prošlogodišnjoj listi zauzimala 92. poziciju, a novogodišnjoj je smještena na 100. mjesto na listi.\nBolje od Srbije rangirane su Makedonija, koja je 112, Crna Gora na 134. i Hrvatska na 135. poziciji, dok je Slovenija ušla u grupu veoma stabilnih država i nalazi se na 163. mjestu, isto kao i prošle godine.\nU kategoriji održivih zemalja nalaze se Holandija, Austrija, Kanada, Australija, Irska, Island, Luksemburg, Novi Zeland, Švajcarska, Norveška, Danska i Švedska, koje su raspoređene od 166. do 177. mjesta, a na 178. poziciji je Finska, koja je jedina svrstana u grupu veoma održivih zemalja.


Bodigardi samo uz službene legitimacije - PKS-RPK Novi Sad\nBodigardi samo uz službene legitimacije\nIz Grupacije za fizičko obezbeđenje Privredne komore Srbije upućen je još jedan apel firmama koje su licencirane i čiji su radnici dobili licence za privatno obezbeđenje da podnesu zahteve MUP-u za izdavanje službene legitimacije.\nNaime, Zakon o privatnom obezbeđenju počinje da se primenjuje 1.januara naredne godine i važi kako za privatne firme i preduzetnike , tako i za javni i državni sektor. Do sada je 14.000 polaznika položilo stručni ispit, a i veliki samozaštitni sistemi uključili su se u proces licenciranja i obuke, što do pre mesec dana nije bio slučaj. Međutim, problem se pojavljuje u tome što firme koje su licencirane i čiji su radnici dobili licence nisu još podnele zahteve MUP-u za izdavanje službene legitimacije. Do sada je to uradila samo jedna firma, a bez službene legitimaciji obezbeđenje neće moći da radi od Nove godine. Zbog toga i postoji realna opasnost da od 1.januara 2017.godine neće biti dovoljan broj licenciranih firmi i licenci.\nĐorđe Vučinić iz Ministarstva unutrašnjih poslova naglašava da će u procesu kontrole i nadzora postojati razumevanje za poteškoće kod onih kompanija koje su ušle i započele proces licenciranja i obuke službenika obezbeđenja, ali to neće biti slučaj sa onima koji proces nisu ni započele. Napominje da Zakon o privatnom obezbeđenju važi za sve i da nema razlike između privatni firmi i preduzetnika i javnog i državnom sektora.\nSkupština Srbije je usvojila Zakon o privatnom obezbeđenju još novembra 2013. godine jer do tada nije postojala regulativa koja bi odredila pravila pod kojima te firme i pojedinci rade. Jedan od većih problema bilo je nedonošenje podzakonskih akata koji bi omogućili potpunu primenu zakona. Tako većina podzakonskih akata nije usvojena do maja 2014. godine, a prvi rok za obuku pomeren je s 5. juna prošle godine na januar 2017.\nLicenciranje se sastoji od nekoliko segmenata. MUP najpre izdaje dozvole za rad centrima za obuku, u skladu s njihovom ekspertizom. Tako obuku u pružanju prve pomoći mogu realizovati samo osobe s visokim medicinskim obrazovanjem ili predavači Crvenog krsta, dok treninge primene fizičke snage-samoodbrane obavljaju sportski treneri. Posle obuke, radnici polažu stručni ispit pred komisijom koju formira MUP i prelaze bezbednosnu proveru. Ukoliko su uspešno obavili sve provere, dobijaju licence. Firma za privatno obezbeđenje dozvolu može dobiti ako je licenciran određeni broj njenih radnika, što zavisi od vrste licence koju žele.\nPrve dozvole centrima za obuku izdate su u februaru prošle godine, a do kraja januara ove bila su 63 takva pravna lica, uz još 21 ogranak koji je takođe dobio dozvolu. Ipak, po podacima MUP-a, svega 11 centara je svoje polaznike prijavilo za polaganje ispita. Do februara ove godine ispit je položilo 489 kandidata, a MUP je izdao 136 licenci.\nU firmama za privatno obezbeđenje smatraju da je obuka duga i skupa. Period od početka obuke do dobijanja licence traje oko tri meseca, a pripadnici fizičkog obezbeđenja moraju da odslušaju 100 časova.\nInteresovanje za licenciranje velikim delom pravdano je i visokim troškovima – cene obuke, ispita i takse za licence – jer za sve to treba izdvojiti između 20.000 i 40.000 dinara.\nUvođenje reda u obezbeđenje veoma je važno. Procenjuje se da u Srbiji oko 40.000 osoba mora da prođe obuku i dobije licencu da bi se prekinuo trend da ljudi različitih profila, neretko s kriminalnom prošlošću i sklonošću ka nasilju, mogu da rade kao obezbeđenje. Problem je i to što firme za obezbeđenje ponekad prijavljuju samo nekoliko radnika, dok ostali rade na crno, a za takav rad dobijaju minimalnu zaradu.\nObrt od 150 miliona evra\nProcenjuje se da privatno tržište bezbednosti u Srbiji godišnje obrne čak 150 miliona evra. Da bi se u potpunosti uveo red u tu oblast, čak i privrednici koji na različite načine angažuju noćne čuvare i portire od 1. januara 2017. godine biće prekršajno kažnjeni ukoliko budu imali službu obezbeđenja koja nije licencirana ili ako ne budu imali sklopljen ugovor s ovlašćenom firmom za obezbeđenje. Kazna za to može čak biti i zabrana obavljanja delatnosti.\nU potpunosti se slazem sa usvojenim zakonskim odredbama.Licno kao sluzbenik obezbedjenja voleo bih da se sistem rada koriguje i izkristalisu ljudi koji obavljaju ovu delatnost.Nazalost, smatram a i mislim da ce se moje kolege sloziti da nismo adekvatno placeni.I nadam da ce se u nekom predstojecem vremenu poboljsati uslovi rada uopste.\n22.03.2017. at 09:32\nZa samo jedan sat 840 računara u Srbiji je ZARAŽENO VIRUSOM\nČak 840 računara u Srbiji je samo u jednom satu u februaru ove godine bilo zaraženo programom koji služi…\nZBOGOM SILNIM PAPIRIMA: Od 2016. finansijski izveštaji samo u elektronskoj formi\nBEOGRAD – Od Nove godine privrednici će finansijske izveštaje morati i moći da podnose samo u elektronskoj formi što…\nObjavljena preliminarna rang-lista stipendista UNS-a\nFond za stipendiranje i podsticanje napredovanja darovitih studenata i mladih naučnih radnika i umetnika Univerziteta u Novom Sadu doneo…\nStana Božović: U 2017. 100 miliona evra iz IPA fondova za otpadne vode\nSrbija bi u 2017. iz pretpristupnih IPA fonda EU mogla da dobije 100 miliona evra za infrastrukturne projekte u…\nŠANSA ZA SUPER POSAO: Švajcarci dolaze u Srbiju da zaposle 100 softverskih inženjera\nBEOGRAD – Švajcarska softverska agencija proširiće poslovanje na tržištu Srbije otvaranjem novih radnih mesta za više od 100 softverskih…\nOdustajanje od kredita, pogodnosti i nedostaci\nPrema Zakonu o zaštiti korisnika finansijskih usluga, koji je na snazi već četiri godine, klijent ima pravo da…


Preminuo Panini, ostaju nam sličice da ga se sećamo! - Sportske.net\nPreminuo Panini, ostaju nam sličice da ga se sećamo!\nPoslednji od četvorice braće koji su šezdesetih godina prošlog veka počeli sa proizvodnjom čuvenih albuma za samoplepljive sličice preminuo je u nedelju u Modeni.\nIako je vest indirektno vezana za sport i sportiste, nema sumnje da će sve one koji su odrasli uz Paninijeve albume interesovati informacija da je danas u Modeni preminuo jedan od osnivača kompanije kojoj smo vremenom doneli mnogo novca.\nUmberto Panini, poslednji od četvorice braće, preminuo je u svojoj 83. godini u Modeni, gradu u kom je kompanija Panini stacionirana.\nUmberto je zajedno sa Đuzepeom, Benitom i Frankom početkom 60-ih godina prošlog veka osmislio prvi album za samolepljive sličice koji je nosio naziv "Calcatori".\nUbrzo su braća proširila proizvodnju a u svetu su najpoznatiji Paninijevi albumi za Svetska prvenestva u fudbalu koje su mnogi od nas skupljali ili i dalje skupljaju. Upravo je album za SP u Meksiku 1970. godine bio prvi koji je štampan za tršište ondašnje Jugoslavije.\nKompanija Panini je 2011. ostvarila prihod od 621 milion evra a nije ni čudo kada se uzme u obzir da posluje na svim kontinentima na planeti.\nOdlazak poslednjeg od braće Panini izazvao je talas nostalgije u Italiji. Brojni su komentari i u medijima i na društvenim mrežama u kojima kolekcionari žale zbog smrti poslednjeg od četvorice braće Panini.


MINISTAR KOŠARAC TVRDI: PREDLOŽIT ĆEMO UVOĐENJE PRELEVMANA I CARINSKIH STOPA NA DVIJE GODINE | Hayat.ba\nMINISTAR KOŠARAC TVRDI: PREDLOŽIT ĆEMO UVOĐENJE PRELEVMANA I CARINSKIH STOPA NA DVIJE GODINE\nTa odluka uslijedila nakon što je Ministarstvu vanjske trgovine i ekonomskih odnosa BiH dostavljen zaključak Vlade RS, kojim se od Vijeća ministara BiH traži uvođenje takvih zaštitnih mjera na period od dvije godine.\nU potpunosti podržavam uvođenje prelevmana i carinskih stopa na period od dvije godine. Ponovo apeliram na kolege iz Vijeća ministara BiH da podržimo ovu odluku – poručio je ministar.\nMinistar Košarac rekao je da se, paralelno s tim, nastavljaju započete konsultacije sa Evropskom komisijom o predloženim mjerama, što je obaveza iz Sporazuma o stabilizaciji i pridruživanju, piše Fena.\nNije me obeshrabrila činjenica da uvođenje prelevmana i carinskih stopa na period od 200 dana ranije nisu podržali svi ministri u Vijeću ministara BiH, ali domaću proizvodnju moramo štititi konkretnim aktivnostima, a ne deklarativnim opredjeljenjem, zbog čega sam odlučio da predložim uvođenje zaštitnih mjera – naglasio je ministar Košarac.


20-03-2016 10:28 Svet Planeta\nNJUJORK - Samo tri meseca otkako su Sjedinjene Američke Države ukinule 40-godišnju zabranu izvoza nafte, SAD nafta je počela da teče ka praktično svim delovima tržišta.\nAmerikanci mogu samo da se trude (Foto: Pixabay)\nAmerička nafta počela je da preoblikuje svetsku energetsku mapu, ocenjuje njujorška agencija "Blumberg". Međunarodna prodaja američke nafte, započeta 31. decembra sa isplovljavanjem malog teretnog tankera "Teo T", dobija na zamajcu, navodi njujorška agencija. Naftne kompanije, među kojima Ekson mobajl, Čajna petroleum i Kemikal korp, udružile su snage sa nezavisnim trgovcima naftom, kao što su Vitol grupa i Trafigura, u izvozu američke sirove nafte. "Rastući obim izvoza iz SAD sada plaši tržišta", izjavio je glavni analitičar konsultantske londonske kompanije Enerdži aspekts, Amrita Sen. U trenutku kada su američke zalihe nafte na nezapamćenom nivou, naftni tankeri napunjeni američkom naftom su se već usidrili ili su na putu za zemlje kao što su Francuska, Nemačka, Holandija, Izrael, Kina i Panama. Jedan od razloga rastućeg izvoza američke nafte su, kako navodi "Blumberg", jeftine naknade za korišćenje naftovoda i železnice prilikom transportovanja nafte sa polja u Teksasu do luka u Meksičkom zalivu. Ipak, SAD će u bliskoj budućnosti ostati mali izvoznik nafte u odnosu na članice iz Organizacije zemalja izvoznica nafte (OPEK), poput Saudijske Arabije, Irana i Iraka, i nečlanice OPEK-a, Meksiko i Rusiju, zaključuje njujorška agencija. Izvor: Tanjug\nMRTVA AMERIKA: Evo kako je nastao, ali i kako je umro "američki san"\nVELIKA SMENA: Rusi pretekli Arape!\nPREVARA VEKA: Evo kako su Amerikanci oborili cenu nafte!\nHOĆE AMERI KAO RUSI: Pogledajte kako nuklearnom podmornicom lome led na Arktku! (VIDEO)


SEEbiz.eu / RS / Štete u Srbiji ogromne, ali će hrane biti dovoljno\npoplave u Srbiji poljoprivreda Milan Prostran Privredna komora Srbije pšenica kukuruz\nŠtete u Srbiji ogromne, ali će hrane biti dovoljno\nDatum objave: 17.05.2014. - 12:23:46\nBEOGRAD - Finansijsku procenu štete koju poplave nanose usevima za sada je teško dati, ali je sigurno da će se meriti milionima evra, izjavio je danas Tanjugu agroekonomski analitičar Milan Prostran.\nŠtete na voću, povrću, kukuruzu i pšenici biće velike, ali domaći bilansi nisu ugroženi i biće dovoljno hrane za domaće tržište, tvrdi on.\nUgroženi, međutim, mogu biti izvozni bilansi, jer će doći do smanjenja proizvodnje voća, koga godišnje na strana tržišta plasiramo za 500 miliona dolara, upozorio je Prostran.\n"Ovo je zaista atipična klimatska godina, jer će za dva meseca pasti kiše kao za pola godine. Očekuje se da će u aprilu i maju pasti 650 litara kiše po metru kvadratnom, što je skoro 50 odsto godišnjih padavina, i ima negativnog uticaja na useve", objasnio je Prostran.\nNesporno je da će deo biljnih kultura koje su posejane u slivovima reka Kolubare, Drine, Zapadne, Južne i centralne Morave, pretrpeti velike štete, kazao je Prostran, napominjući da su količine padavina manje u Vojvodini, i da se na tom području usevi za sada bolje nose sa vlagom.\nPrema njegovim rečima, neki poljoprivrednici u područjima centralne i zapadne Srbije moraće, ako budu imali ekonomske moći, da i po treći put seju iste njive.\nProstran je predložio da proizvođači seju rane vrste povrća, i idu sa ranim hibridima kukuruza FAO grupe 200 i 300 .\nOn je rekao da će ovo biti finansijski iscrpljujuća godina za poljoprivrednike, i ocenio da bi bilo dobro da im država bar besplatno obezbedi seme i mineralno đubrivo i da im pod povoljnijim uslovima, eventualno obezbedi "još neki litar goriva više".\nKukuruz je dobro, ali će sigurno stradati u onim područjima gde je velika voda i "ugušiće" se bez kiseonika, ali to se pre svega odnosi na zabarene njive i područja koja su već plavljena u poslednja dva meseca, naveo je Prostran.\nKada je reč o pšenici, ona bi za mesec dana trebalo da se kosi, a najveći problem je što će, pored problema sa bolestima i štetočinama, doći i do poleganja žita, upozorio je Prostran.\nOn je međutim, poručio i da ne bi trebalo da strahujemo da nećemo imati dovoljno pšenice, jer je ona zasejana na velikim površinama.\nProstran je naglasio da se mora očistiti i dovesti u red više od 30.000 kilometara kanalske mreže, jer kako je zaključio, šteta bi bila manja za 50 odsto da je to urađeno ranije.\nOn je dodao i da se građani moraju ponašati mnogo savesnije i odgovornije, voditi računa o infrastrukturnim objektima i ne bacati smeće u kanale.


Treću dozu vakcine protiv virusa korona primilo više od 18.000 građana Srpske: Buster doza karta za Evropu - Glas Srpske\nTreću dozu vakcine protiv virusa korona primilo više od 18.000 građana Srpske: Buster doza karta za Evropu\nMilijana Latinović 27.11.2021 06:59\nBANjALUKA - Treću dozu vakcine protiv virusa korona u Republici Srpskoj primilo je više od 18.000 građana i po svemu sudeći za sada je jedino sigurno da će oni moći dogodine da putuju Evropom, s obzirom na to da Evropska komisija najavljuje nove propise prema kojima će buster doza biti preduslov za ulazak u zemlje članice.\nEvropska komisija u četvrtak je predložila ažuriranje pravila o putovanjima unutar EU, koja su uvedena kao odgovor na pandemiju virusa korona, a koja se tiču državljana trećih zemalja u koje se ubraja i BiH. Prijedlog je da svi koji su primili dvije doze najkasnije devet mjeseci od posljednje prime i buster dozu da bi dobili validnu potvrdu priznatu u EU. To će biti preduslov za ulazak u neku od zemalja Unije, a odluka bi trebala stupiti na snagu 10. januara iduće godine.\n- Osoba koja ima važeću digitalnu “kovid” potvrdu u principu ne bi trebalo da bude podložna dodatnim ograničenjima, kao što su testovi ili karantin, bez obzira na mjesto polaska u EU. Od osoba bez te potvrde moglo bi se tražiti da se podvrgnu testu prije ili nakon dolaska - objašnjenje je Evropske komisije. Osim toga, izvršna vlast EU predložila je prihvatanje svih vakcina koje je odobrila Svjetska zdravstvena organizacija u svrhe putovanja.\nU Ministarstvu zdravlja i socijalne zaštite RS kažu za “Glas” da Evropska komisija, kao i pojedinačne države, samostalno donose sve protivpandemijske mjere koje smatraju neophodnim u cilju ograničavanja rizika i zaštite zdravlja stanovništva na njihovoj teritoriji. Naglašavaju da u kontinuitetu ističu da je vakcinacija protiv “kovid 19” najefikasnije sredstvo za zaštitu zdravlja stanovništva i mjera od najvećeg značaja za kontrolu nad virusom.\n- U Srpskoj je još prije mjesec počela primjena buster doze, u cilju da se pojača imuni odgovor organizma kod stanovništva, nakon što je od davanja druge doze vakcine prošlo najmanje pet ili šest mjeseci, s obzirom na to da u tom periodu nivo antitijela stečenih imunizacijom opada. To je naročito važno u ovom periodu pojačanog rizika od respiratornih virusa - istakli su u resornom ministarstvu.\nNavode da je prema podacima Instituta za javno zdravstvo RS, zaključno sa 24. novembrom ove godine, prema zdravstvenim ustanovama izdato 355.390 vakcina koje se daju kao prva doza, 298.600 druge doze i 18.105 treće doze.\n- Trenutno je nešto više od 32 odsto odraslog stanovništva u Srpskoj vakcinisano i drugom dozom vakcina, dok je buster dozu do sada primilo oko dva odsto stanovništva - naveli su u Ministarstvu podsjetivši da je dio građana RS vakcinisan u Republici Srbiji, te je ukupan procenat vakcinisanih sigurno veći.\nDekan Medicinskog fakulteta u Foči Dejan Bokonjić rekao je za “Glas” da su sve vakcine protiv virusa korona dobre, te da neke imaju veći, a neke manji stepen zaštite i da bi trebalo sve da se priznaju i u Evropi.\n- Bez obzira na to koje su dvije vakcine bile prethodno, imunitet nije dovoljan poslije izvjesnog vremena i zato je neophodna buster doza. Odluka sa stanovišta EU je sasvim logična, ali prije svega treba voditi računa o zaštiti zdravlja i da odluka o imunizaciji bude prvenstveno iz zdravstvenih razloga, pa tek onda da bismo mogli putovati - rekao je Bokonjić. Naglasio je da istraživanja pokazuju da je zanemarljiv procenat preminulih na 100.000 stanovnika u zemljama koje imaju više od 90 procenata vakcinisanih.\nOni koji planiraju putovanje u Evropu od kraja iduće godine plaćaće putnu dozvolu za ulazak u zemlje EU koja će iznositi sedam evra. Naknada je jednokratna, važiće tri godine i odnosi se na više putovanja.\nPotvrdila je to delegacija Evropske unije u Podgorici pojasnivši da se to osim na građane iz Crne Gore, odnosi na još šezdesetak zemalja, među kojima je i BiH.\nVlada će nastaviti da pomaže povratničke opštine u FBiH\nU BiH stigao rumunski motorizovani vod\nTrudnica iz trebinja transportovana u UKC Srpske\nUručena priznanja za sportsku saradnju Srpske i Srbije\nGrađani FBiH potrošili u kladionicama 817 miliona evra u 2021\nSutra promjenljivo oblačno i toplije, u Hercegovini sunčano\nMitropolit Joanikije: Srpski narod srastao sa duhom Svetog Save\nTribinu "Od Kozare do Save" u Memorijalnom muzeju na Kozari\nViše od dva miliona KM za razvoj poljoprivrede i sela\nLisice sve češće obilaze kontejnere\nGašić: Podrška razvojnim projektima\nVišković: Uvijek podsjećati na značaj obrazovanja i ulogu Svetog Save


Poziv preduzetnicima da registruju svoju delatnost u APR-u elektronskim putem\nVlada Republike Srbije poziva sve buduće preduzetnike da registruju svoju delatnost u Agenciji za privredne registre (APR) elektronskim putem, jer je to najbrža i najjeftinija procedura osnivanja privrednih subjekata.Od početka 2018. godine, preduzetnici mogu da se registruju u APR bez dolaska na šalter, putem interneta.\nElektronska registracija preduzetnika je jeftinija (1.000 dinara) od one u papirnom obliku (1.500 dinara) i obuhvata dva koraka: elektronsku prijavu i elektronsko rešenje o registraciji.\nNa sajtu APR postoji poseban odeljak eRegistracija osnivanje preduzetnika (u odeljku Preduzetnik i odeljku eUsluge), gde su postavljena sva neophodna objašnjenja, korisnička i video-uputstva.\nElektronska prijava se popunjava u aplikaciji preko portala APR-a i potpisuje se kvalifikovanim elektronskim sertifikatom preduzetnika ili ovlašćenog podnosioca prijave. Takođe, omogućeno je elektronsko plaćanje komercijalnim platnim karticama.\nElektronsko rešenje o registraciji novog preduzetnika APR dostavlja na imejl registrovanog preduzetnika ili ovlašćenog podnosioca e-prijave.\nVlada Srbije podseća na to da je elektronski sertifikat, koji je potreban radi podnošenja e-registracione prijave osnivanja, neophodan i za dalji rad preduzetnika, poput podnošenja poreske prijave, koje se po zakonu obavlja isključivo elektronskim putem preko portala Poreske uprave.\nIstičemo i da privredni subjekti prilikom otvaranja računa nisu dužni da bankama dostavljaju rešenja o registraciji u papirnoj formi, overeno pečatom registratora, jer postojeći propisi omogućavaju da se potrebna dokumentacija dostavlja u elektronskoj formi, a i banka može neposredno da ostvari uvid u Registar privrednih subjekata koje vodi APR na svojoj internet stranici.\nUvođenje eRegistacije za preduzetnike dodatni je korak na putu digitalne transformacije Srbije, kao strateškom prioritetu Vlade, jer digitalizacija donosi brži privredni i društveni razvoj, osigurava dobro upravljanje i transparentnost u radu državnih organa i službi.\nUvođenje elektronske registracije doprinosi i daljem napretku Srbije na "Doing Business" i ostalim listama konkurentnosti, u skladu sa ciljevima iz Plana prioritetnih aktivnosti za smanjenje administrativnih tereta u Republici Srbiji 2016–2018. ("Stop birokratiji") na čijem sprovođenju radi Kabinet predsednika Vlade, u saradnji sa nadležnim organima.\nPoziv za osposobljavanje vozača motornih vozila\nUkidanje odluke o preregistraciji traktora?


Svet Autor:N1 Beograd20. sep. 202122:00 > 22:2643 komentara\nUnapred se znalo ko će pobediti na izborima u Rusiji i iako su na njima, prema mišljenju kritičara zabeležene velike neregularnosti, nesporno je da je odluka Vladimira Putina da u prvi plan izbaci javnosti omiljene ministre Sergeja Šojgua i Sergeja Lavrova doprinela tome da se podigne opadajući rejting Jedinstvene Rusije (JR), rekli su sagovornici N1 u specijalnoj emisiji o izborima u Rusiji. "Veoma je važno ko je nisilac liste i ko je ličnost od visokog poverenja u strukturi vlasti, u ovom momentu nisu mogli izabrati dve bolje ličnosti od Lavrova i Šojgua", kaže bivša ambasadorka u Rusiji Jelica Kurjak. Nekadašnji ambasador Srbije u Belorusiji Srećko Đukić ocenio je da vladajuća Jedinstvena Rusija za sada nema razloga za strah da će se zbog nezadovoljstva građana dogoditi protesti poput onih u Belorusiji i dodaje da je nezamislivo da bilo koja partija bude pandan JR, bar dok je Putin na vlasti.\n„Mislim da se to neće desiti jer je vlast u Rusiji izvukla dosta pouka iz onog što se dešavalo prethodnih godina u Rusiji, kao i u vezi sa Navaljnim, i u Belorusiji u kojoj su mesecima trajale demonstracije i zahvaljujući Putinu Lukašenko je opstao na vlasti. I Putin je iz toga izvukao pouke i poruke, a izbore je organizovao tako da ako bude tih protesta, oni budu minimalni i da će ih žestoko suzbiti“, rekao je Đukić.\nPopović čestitao pobedu: Putinova Rusija garant stabilnosti i mira u svetu\n19. sep. 2021 24\nPutinovoj partiji 49,42 odsto glasova sa 80 odsto prebrojanih listića\n20. sep. 2021 27\nOn kaže da je u Rusiji bilo demonstracij 2012, 2016. godine i da misli da je sada vlast u Rusiji na takvom stepenu unutrašnjih i spoljnih izazova da taj luksuz sebi ne može da dozvoli. Činjenicu da je Jedinstvena Rusija ponovo pobednik ocenjuje rečenicom – „na Istoku ništa novo“, budući da su oni na vlasti „u raznim derivatima“ iz kojih je nastala JR već 30-tak godina, a sama JR na vlasti je preko 15 godina. „To je jedina partija vlasti i nezamislivo je da neka druga partija bude pandan njoj, da smeni JR, bar u neko dogledno vreme dok je Putin na vlasti“, rekao je Đukić.\nSama izlaznost na izborima bila je veća od očekivane i veća od one na prethodnim izborima, a kako objašnjava naša reporterka iz Rusije Aleksandra Godfroa, u Rusiji je u početku vladala apatija, jer je deo birača smatrao da nema njihovih kadidata na izborima i podsticani su da veruju u to. Onda je krenula kampnaja i vlasti su podigle resurse, organizovana je i lutrija na kojoj su u opticaju bili i stanovi u Rusiji.\nIako je zabeležen nešto slabiji rezultat Jedinstvene Srbije nego na izborima pre pet godina, on nije drastično smanjen jer su u prvi plan izbačeni Šojgu i Lavrov. Rejtinzi JR u prethodnih pet godina padali su zbog nezadovoljstva izazvanog inflacijom, kao i penzionim reformama, pa je bilo potrebno da se u prvi plan izbace popularni ministri, kaže Godfroa.\nJedno od iznenađenje izbora bilo je i da su komunisti popravili rezultat, a razloga uspeha je nekoliko – njihova platforma primamljiva je ljudima jer govore da će svi dobiti više novca, da će vratiti godine za odlazak u penziju na staro rešenje, a deo glasača oseća i nostalgiju za Sovjetskim savezom. Pored toga, pošto KP Rusije prolazi u parlament pokupili su i deo protestnih glasova (onih partija koje su bile zabranjene na izborima, pa su deo glasova dobili komunisti.\nDeo građana tako nije imao za koga da glasa jer određene partije nisu bile registrovane za izbore, jer neke ne mogu da skupe potrebnih 200.000 potpisa, a mnogi kandidati liberalne opozicije nisu mogli da se kandiduju jer im je bilo zabranjeno. Razlozi zbog kojih je država zabranila su ti da neki imaju deonice zapadnih kopmanija ili su proglašeni za strane agente.\nGodfroa prenosi i da su potpuno različiti izveštaji o zabeleženim nepravilnostima koje je je iznela Centralno izborna komisija i organizacije koje se bave posmatranjem izbora i opozicija. Tako je CIK priznao da je bilo nepravilnosti, ali ne u tolikoj meri i tvrdi da je samo na osam mesta zabeležen pokušaj ubacivanja glasačkih listića u kutije. Organizacija GLAS, koja je označena „kao strani agent“ i ne može da posmatra izbore kaže da je bilo više od 4.000 prijava nepravilnosti. I opozicija kaže da je u Sankt Peterburgu u danu kad su se brojali glasovi privedeno nekoliko članova izborne komisije.\n„Na Istoku ništa novo važi već duže vreme“\nJelica Kurjak da deviza „na Istoku ništa novo“ važi već duže vreme i da se ovo sve očekivalo. „Sve su ovo male nijanse tako da nije ni veliki pad Jedinstvene Rusije u odnosu na prethodne izbore, ni veliki porast komunista. Čak i jedan procenat znači u nekim situacijama, ali u ovim situacijam te varijacije nisu uslovljene onim što partije na terenu rade, to su neke varijacije trenutnog stanja i nezadovoljstva“, rekla je Kurjak.\nOna je podsetila da je ove godine uvedena novina i da je grupa oko Alekseja Navaljnog izmislila pametno glasanje – koje znači glasajte za bilo koga ko nije direktno vezan sa vlašću, i da ima kredibilitet i može malo da osveži Dumu.\n„Ta aplikacija Pametno glasanje pod pritiskom ruskih vlasti skinuta je sa Google i Apple store. Nažalost, te velike komapnije koje se bave time očigledno pod pritiskom vlasti, ili možda novca, pristaju da tako nešto urade. Ja sma bila iznenađena njihovom odlukom“, rekla je Kurjak.\nUpitana šta je sa onim drugim nezadovoljnim delom Rusije, rekla je da u Rusiji postoji vlast koja je strukturirana horizontalno i vertikalno, da je to konstanta kroz istoriju, da se vlast poštuje. Postojala je, objašnjava, uvek opozicija dve vrste – sistemska koja je u Dumi i vansistemska koja ne može da se približi Dumi, a to je liberalna prozapadna.\n„Jedinstavena Rusija sazdana je po principu KPSS ona ima dominaciju, de fakto je srasla sa državom, formalno postoji princip podele valsti, i postoje četiri konstantne partije koje sede u Parlamentu i daju mu imidž višepartijskog“, rekla je Kurjak.\nZa sada ne očekivati suštinske promene vlasti\nAnalitičar Lev Gudkov, zamenik direktora Levada centra, kaže da je poslednjih pet godina u Rusiji došlo do promena na gore, da je rejting JR pao zbog nekih stvari – gubljenja patriotizma zbog pitanja Krima, podignutih godina za odlazak u penziju, a i pandemija je učinila svoje.\nOn ističe i da se poslednjih godina povećala represija prema onima koji misle drugačije, a da se tempo toga ubrzao poslednjih godinu dana nakon događaja u Belorusiji. „Kremlj ne gleda blagonaklono na te obojene revolucije i promena vlasti na ulici je nešto čega se boje“, naglasio je on i dodao da su se onda i pojačali pritisci na novinare, nezavisne analitičare i vansistemsku opoziciju.\nDešavanja u Belorusiji su, kaže, uplašila vlast, te je onda doneta odluka da se guši svaki oblik nezaodovoljstva, što je izazvalo strah od učestvovanja u bilo kakvim akcijama i protestima.\nI on se slaže da za sada ne treba očekivati suštinske promene na vlasti u Rusiji, ali šta će biti za pet godina – to ne može da kaže.


Sajam zdrave hrane po deveti put održan u Sopotu - POLJOPRIVREDNIK specijalizovani list za selo\nDatum kreiranja ponedeljak, 04 oktobar 2021 14:38\nU Sopotu je 1. oktobra po deveti put održan sajam zdrave hrane koji nosi ime "Milena Tatar" u spomen na preminulu rodonacelnicu zdrave ishrane i povratka tradicionalnim vrednostima u ovoj opštini. Sajam je uspostavljen zahvaljujući inicijativi i organizaciji emisije "Znanje -imanje" i Gradske opštine Sopot koji su organizovali i ovogodišnju manifestaciju.\nPriliku da se predstave na manifestaciji dobili su proizvođači, pre svega organskih proizvoda, iz čitave Srbije. Posetioci su imali priliku da vide probaju, ili kupe, voće, povrće, žitarice, ali i njihove brojne prerađevine.\nU okviru skupa održana je i tribina "Žene u agrobiznisu - organska poljoprivreda kao oblik ženskog preduzetništva" kojom je moderirala dr Gordana Radović, direktorica "Dnevnik - Poljoprivrednik" AD. Učesnici tribine bili su predstavnici resornog Ministarstva, opštine Sopot, Grada Novog Sada, asocijacije, "Serbia Organica", udruženja "Organski sad Novi Sad", te proizvođačice organske hrane.\nOpširnije o ovom skupu u narednom broju lista "Poljoprivrednik".


U Ciboni uvereni: ''Idemo na fajnal-for!'' - Sportske.net\nU Ciboni uvereni: ''Idemo na fajnal-for!''\nPosle pobede nad Igokeom u Laktašima, u redovima Cibone znatno porastao optimizam po pitanju plasmana na završni turnir.\nNa dva kola pre kraja, Cibona na četvrtom mestu ima isti učinak kao i Partizan, uz pobedu više od podgoričke Budućnosti.\nPrema tome, u slučaju da u naredne dve utakmice savlada i Široki i Crvenu zvezdu, zagrebački klub će sigurno izboriti plasman na zavrpni turnir ABA lige, a ukoliko Partizan u sledećem kolu opravda očekivanja i savlada Budućnost u Podgorici, Ciboni ni te dve pobede neće biti neophodne.\nZbog odlične pozicije u kojoj se nalazi njegov tim u ovom trenutku, trener Slaven Rimac je uveren da će se Cibona naći među četiri najbolje ekipe, ali i poručuje da Zagrepčani neće kalkulisati, već će bez obzira na rezultate drugih utakmica, u poslednja dva kola učiniti sve da nastave sa pobedama.\n''Ne opterećujem se kalkulacijama, mi ćemo ići na pobede i u preostale dve utakmice. I ja u njih verujem!'', poručio je Rimac, a prenosi ''Jutarnji list''.\nIpak, ono što je nedavno i trener Partizana Duško Vujošević zamerio organizatorima, jeste činjenica da se u finišu sezone ne igraju sve utakmice u isto vreme.\n''Nije mi baš jasno zašto svi ne igramo u isto vrijeme, ali nije ovo ni prvi put u ABA ligi...'', konstatovao je Rimac.


Transparentnost Srbija: Imenovanje v.d. direktora EPS-a samo privid zakonitosti - Radio Sto Plus\nTransparentnost Srbija: Imenovanje v.d. direktora EPS-a samo privid zakonitosti\nOdlukom vlade Srbije o imenovanju Miroslava Tomaševića za vršioca dužnosti direktora Elektroprivrede Srbije (EPS) vraćen je privid zakonitosti u vezi sa upravljanjem najvećim javnim preduzećem u zemlji, ocenila je danas Transparentnost Srbija.\nTa organizacija je podsetila da je 2012. godine zakonom ustanovljena obaveza izbora direktora na konkursu. EPS je od tada samo 17 meseci imao rukovodioca izabranog na konkursu, a poslednji konkurs, raspisan, 2017. godine još nije okončan.\n„Vlada Srbije, medjutim, sada ima jedan valjan razlog zbog kojeg ne može da imenuje direktora na konkursu, već samo vršioca dužnosti. To je, naime, uredjeno članom 17. Zakona o Vladi, koji reguliše nadležnosti vlade kojoj je prestao mandat, odnosno koja je u tehničkom mandatu“, navodi se u saopštenju TS.\nAnaliza TS je pokazala da od 34 preduzeća u vlasništvu Srbije, u kojima se za izbor direktora primenjuje Zakon o javnim preduzećima, trenutno samo njih osam ima direktore izabrane na konkursu, dva imaju zakonite v.d, a u 24 istekao je mandat direktora, v.d. direktora, ili je direktor imenovan bez konkursa.\nUtvrdjeno je da od tih 34, u 19 preduzeća, ni jedan jedini dan od usvajanja Zakona iz 2012. kojim je uvedena obaveza raspisivanja konkursa, na čelu nije bila osoba izabrana na konkursu. U još dva direktori izabrani na konkursu proveli su manje od šest meseci na rukovodećem mestu.\nOd 26 preduzeća kojima nemaju direktore izabrane na konkursu, njih pet nemaju ni raspisan konkurs, u po jednom su konkursi raspisani 2021. i 2020. godine, u 18 raspisan je (i nije završen do danas) 2017. godine, a u jednom nije okončan čak ni konkurs raspisan 2013. godine.\nOd osam preduzeća (od ukupno 34) u kojima je trenutno na čelu direktor izabran na konkursu, u svim slučajevima izabran je dotadašnji direktor ili v.d, a u pet od tih osam on ili ona bili su ujedno jedini kandidati.\nTS je navela da Pošta Srbije od danas nema zakonitog v.d. direktora jer je isteklo 12 meseci od postavljanja Zorana Djordjevića.\n„Pošta je medju preduzećima koja nikada nisu imala direktora izabranog na konkursu. I u tom preduzeću je konkurs raspisan (i nikad okončan) 10. marta 2017. godine i ovo javno preduzeća bi, sa još 17 ovih dana moglo da obeleži lep jubilej – pet godina od raspisivanja konkursa“, istakla je TS.


Kodiranje i obeležavanje proizvoda od drveta | ELMED d.o.o.\nKodiranje i obeležavanje proizvoda od drveta\nUčinite da vam dosledno kodiranje proizvoda postane deo proizvodnog procesa bez muke, uz Domino rešenje za štampanje.\nŠtampanje na drvenim proizvodima dolazi sa svojim izazovima. Bez obzira da li želite da osigurate da se vaš proizvod izdvaja iz gomile visokokvalitetnim logotipima kompanije ili iskažete poštovanje međunarodnih propisa sa čistim, jasnim standardima i kodovima, Domino rešenja su tu da vam pomognu.\nGlobalna proizvodnja okruglog drveta i prerađenog drveta doživela je značajan rast tokom poslednjih nekoliko godina, pri čemu se proizvodnja od 2015. godine povećala u odnosu na nivoe pre krize u 2007. godini. Od toga prerađeno piljeno drvo i drvena građa predstavlja ukupno 468 miliona m³, što je 3,2% više u odnosu na prošlu godinu od ukupno 453 miliona m3 i 16% više u odnosu na 2012. godinu.\nSa tako velikim materijalnim količinama i uz rast tržišta drveta i drvne građe, važno je osigurati da se postupci kodiranja i obeležavanja izvode u skladu sa vrlo specifičnim zahtevima. Kako bi pomogli u tome, Domino distributeri i podružnice posluju na najvećim i najbrže rastućim tržištima proizvoda od drveta i drvne građe na svetu, uključujući SAD, Kinu, Kanadu i Rusiju.\nKoja vrsta kodiranja i obeležavanja je potrebna za proizvode od drveta?\nZahtevi za kodiranje i obeležavanje u podsektoru drveta znatno se razlikuju u zavisnosti od vrste proizvoda koji se proizvodi. Ovo ogromno i raznoliko područje obuhvata sve, od sirovog drveta koji se koristi u građevinarstvu, do premazanih i lakiranih proizvoda za nameštaj, podove i druge gotove predmete. Specifični zahtevi za kodiranje mogu obuhvatati sledeće:\nRezultati ispitivanja stepena opterećenja\nIdentifikacija vrsta drvene građe\nDatum, vreme, promene i šifre serije\nBrendiranje i logotip kompanije\nBarkodovi i kodovi 2D podataka\nZaštitni znakovi udruženja kao što su Savet za upravljanje šumama (FSC) ili Program za podršku šeme sertifikacije šuma (PEFC).\nBez obzira na vaše proizvode ili zahteve za kodiranje, sa Domino rešenjem za mlazno štampanje lako je dodati proizvodne podatke i mnogo više na svaki isporučeni artikal. Naši mlazni ventili (VIJ), kontinuirani mlazni (CIJ), piezo mlazni (PIJ) i termički mlazni (TIJ) štampači su svestrani, lako se postavljaju i integrišu te zahtevaju minimalni servis i održavanje.\nDizajnirani u skladu sa intenzivnim industrijskim tržištima, naši mlazni sistemi mogu da štampaju u grubim, prašnjavim okruženjima tipičnim za drvni podsektor, a da pri tome ne narušavaju ukupnu efikasnost opreme. Takođe isporučujemo niz specijalnih mastila razvijenih tako da se lepe na različite drvene površine, što svaki put garantuje jasne rezultate visokih kontrasta.\nDomino štampač sa Macrojet ventilom projektovan je da radi čak i u najgrubljim okruženjima, zarad isporuke brzog tempa kodiranja uz minimalno vreme zastoja, servis i održavanje. Uz konstantno kvalitetnu štampu, Macrojet pruža pouzdano i ekonomično kodiranje velikog karaktera za sve drvne proizvode. Domino mastila na bazi ulja omogućavaju štampanje na lakiranom i neobrađenom drvetu.\nNaši CIJ štampači su svestrano rešenje za identifikaciju proizvoda i numerisanje serija. Domino Ax-serija dizajnirana je za isporuku doslednog i brzog štampanja u otežanim okruženjima. Štampači serije Ax su takođe dostupni sa pigmentnim mastilom u crnoj, plavoj, žutoj, crvenoj i beloj boji zarad dodatne vidljivosti.\nPriznati kao jedan od najbržih štampača visoke rezolucije na tržištu, naši PIJ sistemi C-serije su savršeni za štampanje velikih karaktera (do 70 mm) pri velikim brzinama. Posebno razvijen za upotrebu na poroznim podlogama, uključujući neobrađeno drvo i drvnu građu, C-serija + PIJ može obezbediti štampanje kodova proizvoda i pečata na celoj površini i na krajevima. Naše mastilo bez mineralnog ulja isporučuje kodove visokog kontrasta dok istovremeno pomaže u postizanju opštih ciljeva održivosti.\nDizajnirana za štampanje visoke rezolucije, naša paleta Tij štampača može da štampa velikom brzinom sa potpunom pouzdanošću. Domino štampači G serije pružaju savršeno rešenje za sve, od 2D koda, do jednostavnog kodiranja kartona i ploča. Naši štampači iz serije G koriste HP kertridže bez ulja sa posebno formulisanim mastilom za rešavanje specifičnih zahteva i uslova primene.\nKodovi i standardi\nČiste i jasne šifre serija, proizvoda i standardni kodovi na drvetu neophodni su za razvijena tržišta drveta, čime se pokazuje da dobavljači udovoljavaju nacionalnim i međunarodnim standardima za performanse, održivost i sledljivost. Za brze, dosledne primene u otežanim okruženjima, Macrojet, Ax-serija, C-serija i G-serija kompanije Domino mogu da vam pruže rešenje u primeni kodova i standarda.\nLogotipi i dizajni\nBrend vaše kompanije je za nas jednako važan koliko i za vas, zato Domino ima niz rešenja za štampanje logotipa ili dizajna. Naši štampači C-serije+ PIJ mogu se koristiti za kreiranje velikih, privlačnih logotipa i dizajna - pretvaranje ploča i panela u reklamni prostor. S druge strane, naši štampači iz G-serije Tij savršeni su za štampanje manjih visokokvalitetnih logotipa na pojedinačnim proizvodima.\nBarkodovi, matrica podataka i QR kodovi\nZa visokokvalitetne, mašinski čitljive kodove ugrađene u podatke, kvalitet i konzistentnost su od najveće važnosti. Naši PIJ štampači serije C pružaju idealno rešenje za velike karaktere, barkodove velike rezolucije i 2D kodove. Za manje kodiranje znakova razmislite o TIJ štampaču iz naše G-serije.\nOstavite trajni trag pomoću lasera\nNeki drveni proizvodi moraju biti označeni stalnim kodom koji može izdržati obradu drveta ili test vremena kako za porozne tako i za neporozne prerađene proizvode. Trajni kodovi garantuju da će informacije biti čitljive u svim fazama procesa rukovanja.\nZa takve primene, laserski sistem iz Domino serije D nudi trajno rešenje za kodiranje i obeležavanje proizvoda od drveta i drvene građe. Laserska D-serija omogućava oznaku koja ne samo da odoleva vodi i abraziji, već i agresivnijim površinskim tretmanima kao što je izbeljivanje.\nDa li je rešenje za Vas štampanje i primena?\nAko je površina vašeg proizvoda izuzetno hrapava, neravna ili nepravilne boje ili teksture, a potrebni su vam mašinski čitljivi barkodovi, etiketiranje može predstavljati najpametniji izbor obeležavanja. Sa Domino asortimanom štampača M-serije i primenom etiketa, nudimo idealno rešenje za dodavanje barkodova, kodova proizvoda i drugih promenljivih podataka na vaše drvene ploče i građu.\nKoja tehnologija kodiranja je najbolja za Vaše poslovanje?\nZa pomoć u prepoznavanju najbolje tehnologije za Vaše poslovanje obratite se našoj kompaniji. Javite se kako bismo razgovarali o tome kako vam možemo pomoći da pronađete najbolju tehnologiju za Vaše poslovanje.


Neverovatno: Ko o čemu Zelenović o poštenju? “Nema šta da kaže – pa opet mora da laže”?!? – Embargo\nDanas je opet bivši šabački gradonacelnik pred novinarima održao još jedan čas glume, ali ovoga puta bez suza tugovanica… Hteo je nešto pametno da kaže, ali mu nije išlo.. A, onda je pronašao rešenje, da opet raspali po Vučicu i državi Srbiji?!\nLupetanja bi trajala mnogo duže, da ga nisu sekla pojedina novinarska pitanja… Opijen sopstvenim nedostacima, kompleksima koji ga povremeno dovode do placa – Zelenović je opet u pomoć pozvao Strazbur, ali nije spominjao Brisel i “ mama Tanju Fajon”?! Doduše nije spominjao ni “ tata Dušana”, ali se iz sve snage trudio da ostavi utisak nekakvog političkog mučenika i žrtvu?!\nMožda je on i u pravu, jer kakav je to čovek kome narod mor TRI PUTA da dokazuje da ga neće, da prezire njegovu politiku marifetluka i muvacina – da ne kažemo lopovluka?!?\nI kad je Upravni sud presudjivao po njihovim namestaljkama i poništavao čiste izbore na pojedinim birackim mestima – to je bio častan i pošten sud!\nA, kad nije podlegao pritiscima. I isfabrikovanim dokazima – e onda je to sud koji radi po diktatu Vučića? Pa dokle “ bratac misliš da je narod toliko glup, da će uvek iznova nasedati na tvoje priče”?\nDanas je bila inače dobra prilika da se pozdravi i sa novinarima, jer autsajdere više neće pratiti… Gubitnike niko ne voli, posebno kada govore neistine i služe se svim i svačim..\n← Krizni štab našao meru da zaštit zdravlje ali i da privreda radi…\nNajuren iz Šapca , a hoće da bude lider opozicije?!? →\nGO SNS Šabac: Posle izbornog debakla Petrovića i Zelenovića panika počela da hvata i celu njihovu kriminalnu mašineriju


BIRČEVIĆ PARAFIRAO Reprezentativac nastavlja karijeru u Nemačkoj\nStefan Birčević je odlučio da karijeru nastavi u nemačkom Telekom Bonu, sa kojim je saradnju dogovorio do kraja tekuće sezone.\nKrilni centar je sezonu započeo u turskom Banvitu, ali će je po svemu sudeći završiti u Nemačkoj.\nStefan Birčević na meču sa Grčkom\nOn je u trenutku dogovora bio sa reprezentacijom jer su "orlovi" igrali mečeve kvalifikacija za Svetsko prvenstvo u Kini koje je na programu sledeće godine.\nBon se takmiči i u Ligi šampiona, u kojoj je ove sezone za turski tim Birčević postizao 8,3 poena, tri skoka i 1,3 asistencije na tri utakmice.\nPodsetimo, reprezentativac je u karijeri nosio dresove Metalca, Radničkog, Estudijantesa, Partizana i Bujukšekira.


Komentar /Milorad Dodik: Onima iz Sarajeva ne ide u prilog Trumpova politika / Radio Sarajevo\nFoto: Anadolija/Milorad Dodik\nKomentar / Milorad Dodik: Onima iz Sarajeva ne ide u prilog Trumpova politika\n02. 11. 2019. u 10:37:00 Srna\nČlan Predsjedništva Bosne i Hercegovine i predsjednik Saveza nezavisnih socijaldemokrata Milorad Dodik je u intervjuu za Euroblic, između ostalog, poručio,Milorad Dodik poručio "da onima u Sarajevu ne ide u prilog Trumpova politika i ono što javno govori".\nDodik je naveo da mu nije jasno kako blokira napredak kada u Bosni i Hercegovini nema dogovora, te smatra da će Amerikanci da ga označavaju kao nekoga ko to čini sve dok svoj interes budu stavljali iznad interesa srpskog naroda u Bosni i Hercegovini, pa i ukupne Bosne i Hercegovine.\nDodik Izetbegoviću: Predlažem da se sastanemo za vikend i dogovorimo novi rok\nDodik je poručio da je prošlo vrijeme međunarodnog intervencionizma i istakao da međunarodna konferencija o Bosni i Hercegovini nije moguća ukoliko se o njenom održavanju ne dogovore velike sile, subjekti u Bosni i Hercegovini i regionu, kao što je to bilo u Dejtonu.\nDodik naglasio da u Bosni i Hercegovini ne postoji konsenzus o potrebi pojačanog prisustva američkih predstavnika, mada bi dio političke scene bio presretan da se Sjedinjene Američke Države angažuju na način da nameću rješenja koja bi voljeli Bošnjaci, ali da onima iz Sarajeva ne ide u prilog Trampova politika i ono što javno govori.\nOn je istakao i da se Evropska unija suočava sa krizom unutar svojih granica i da je više poruka i pouka iz odbijanja da Sjeverna Makedonija i Albanija počnu pristupne pregovore.\n"Odluka Evropske unije koja se odnosi na Sjevernu Makedoniju i Albaniju nas tjera da razmišljamo da li je partnerstvo sa Evropskom unijom, koje vidimo nije sasvim pouzdano, jedini vanjskopolitički kurs koji smijemo da zauzmemo. Da li treba da se odričemo partnerstva sa drugim velikim silama i tržištima kakvi su recimo Rusija, Kina ili Turska. Mislim da ne smijemo", rekao je Dodik.\nSjeverna Makedonija i Albanija ostaju i dalje u čekaonici za članstvo u EU\nOn je rekao kako predlaže nastavak reforme društva u skladu sa evropskim zakonodavstvom, ali ne zbog Evropske unije, već zbog nas samih.\nDodik je istakao i kako je u Predsjedništvo Bosne i Hercegovine otišao s određenom dozom optimizma da se pomjere stvari bar u onom dijelu u kojem nema spora, ali da ta njegova spremnost nije dovoljno da bi se tu šta uradilo.\nBosna i Hercegovina jeste u krizi, napomenuo je Dodik, ali nije nikakva prijetnja za mir i stabilnost u njenim granicama niti ni van njih.\nČlan Predsjedništva Bosne i Hercegovine Milorad Dodik rekao je da će posebna sjednica Narodne skupštine Republike Srpske o deklaraciji Stranke demokratske akcije biti održana 11. novembra. Dodik je najavio i da će za potpredsjednika Narodne skupštine biti imenovan Denis Šulić iz Saveza nezavisnih socijaldemokrata, te da to nema nikakve veze sa Strankom demokratske akcije.\nDodik, koji je i lider Saveza nezavisnih socijaldemokrata, rekao je da ova stranka više neće pozivati na formiranje vlasti u Bosni i Hercegovini, te je poručio da o tome brinu oni koji misle da mogu da varaju.\n"Mislim i na Stranku demokratske akcije i na Srpsku demokratsku stranku i Partiju demokratskog progresa. Stranka demokratske akcije vara svoje birače da će sve biti dobro ako izguraju Savez nezavisnih socijaldemokrata, ove druge partije iz RS-a varaju birače, ubjeđujući ih da su četiri poslanička mjesta, koliko oni imaju, više od devet, koliko mi imamo. I da nije bitno jesu li izgubili ili dobili izbore", izjavio je Dodik za Euroblic.\nNa pitanje šta će učiniti ako Mirko Šarović skupi većinu u Sarajevu bez Saveza nezavisnih socijaldemokrata, Dodik je odgovorio da Šarović nije u poziciji da išta skuplja, jer taj posao je u ovako uređenoj Bosni i Hercegovini rezervisan za pobjednike.\nOn je dodao da je važnije pitanje, koje treba biti adresirano na Šarovića, šta će učiniti u slučaju da, kao gubitnik izbora, uđe u novi saziv Vijeća ministara, te da li to, između ostalog, znači da će mimo odluka Narodne skupštine o vojnoj neutralnosti podržati usvajanje i slanje Godišnjeg nacionalnog programa (Annual National Program - ANP).\nIzetbegović: ANP mora biti poslat u Brisel, vlast se mora formirati\nTagovi: Milorad Dodik Predsjedništvo BiH SNSD\nBiH / Plenković ubijedio Dodika: Mijenja se trasa autoputa\nIzjave / Dodik: U Briselu smo samo potvrdili različita mišljenja o samoj BiH\nStavovi / Dodik: SNSD ne želi da bude dio vlasti, ako BiH nastavlja put u NATO\nBiH / Ministrica u Vladi RS o incidentu u Srebrenici: Ne podržavamo diskriminaciju\n! / NB: Država BiH mora sankcionisati organizatore promocije filma o Draži Mihailoviću\n! / Prof. Imamović o uništavanju stećaka: Ovo je vandalizam, udaraju na temelje Bosne\n.../ Večerao s prijateljem koji se vratio iz Kine: Prvi slučaj COVID-19 virusa u Italiji\nMUP ZDK / Uhapšena dva lopova iz Tešnja, ukrali 18 automobila, uglavnom Golfova\nSvijet / Obavještajci SAD: Počelo miješanje Rusije u proces predsjedničkih izbora


Radio Nešvil – Bogatić » Pjongjang odbio predlog Seula Pjongjang odbio predlog Seula – Radio Nešvil – Bogatić\nSeverna Koreja odbila je predlog Južne Koreje da se nastavi sa programom ujedinjavanja porodica koje je Korejski rat razdvojio.Program ponovnog ujedinjavanja porodica je u zastoju od poslednjeg takvog susreta razdvojenih članova porodica krajem 2010. godine, zbog tenzija između dve Koreje, prenela je agencija AP.\nDve Koreje planirale su da nastave sa tim programom u septembru prošle godine, ali ga je Pjongjang u poslednjem trenutku naglo otkazao zbog navodnog „neprijateljstva“ Južne Koreje.\nSeverna Koreja će nastaviti sa ujedinjavanjem porodica samo ako se ponovo pokrene zajednički unosan turistički projekat u Severnoj Koreji.\nDržavni mediji Severne Koreje su danas preneli da se razgovori o ujedinjavanju porodica mogu voditi ako Južna Koreja bude imala nameru da razgovara njihove strane u vezi turističkog projekta.\nAgencija AFP je prenela da je Severna Koreja odustala od nastavka programa ujedinjavanja porodica, pre svega zbog planiranih vojnih vežbi Južne Koreje i SAD.\nJužna Koreja i SAD svake godine izvode seriju zajedničkih vojnih vežbi, što Pjongjang redovno osudjuje i označava ih kao probe za invaziju. Seul je izrazio žaljenje jer je Pjongjang humanitarnu stvar doveo u pitanje zbog regularnih vojnih vežbi sa SAD.\nMilioni Korejaca ostali su razdvojeni posle Korejskog rata (1950-1953), a mnogi su umrli bez šanse da se ponovo susretnu sa članovima svoje porodice.\nOko 72.000 Južnokorejaca, od kojih polovina ima više od 80 godina, još uvek su živi i nalaze se na listama čekanja programa ujedinjavanja, po kome svaki put kada se odigrava susret porodica bude odredjeno samo nekoliko stotina njih.\nОДРЖАНА 13.СЕДНИЦА ОПШТИНСКОГ ВЕЋА ОПШТИНЕ БОГАТИЋ\n7. juna 2017. radionesvil Komentari su isključeni na ОДРЖАНА 13.СЕДНИЦА ОПШТИНСКОГ ВЕЋА ОПШТИНЕ БОГАТИЋ\nНема избора са грбом Косова\n23. avgusta 2013. radionesvil Komentari su isključeni na Нема избора са грбом Косова


Ambasada SAD u Prištini: Nema američkih viza za osobe umešane u kriminal\nDva dana nakon što je uputila kritiku na račun načina zapošljavanja u Vladi Kosova, ambasada Sjedinjenih Američkih Država u Prištini istakla je da građani Kosova zaslužuju pravosudni sistem koji drži pojedince odgovornim za njihove korumpirane akcije.\nKako se navodi u saopštenju, američka ambasada u tom smislu "preduzima korake kako bi osigurala da pojedinci koji su uključeni u velike slučajeve korupcije ne dobijaju vize koje bi im omogućile da putuju u Sjedinjene Države radi posla ili turizma".\n"Praksa konzularnih službenika je da preispitaju činjenice svakog zahteva za vizu, uključujući i bilo koje škodljive podatke vezane za podnosioca zahteva, i utvrde kvalifikovanost za vizu na osnovu američkih zakona. Po potrebi, neprekidno razmatramo navode i dokaze o korupciji i organizovanom kriminalu pri odlukama o vizi kako bi ograničili one koji doprinose ovim problemima od dobijanja viza za putovanje u Sjedinjene Države.\nMi ćemo nastaviti da javno izražavamo našu zabrinutost da niko ne odgovara, uključujući i kosovske zvaničnike, za korupciju i organizovani kriminal koji su jasno prisutni u slučajevima 'Pronto', italijanska viza, bekstvo iz zatvora u Dubravi, 'Zemlja', i 'Apeks, kao i drugim sličnim slučajevima", navodi se u saopštenju ambasade SAD.\nAmbasada SAD kritikuje način zapošljavanja u Vladi Kosova\nPre dva dana, 14. maja, iz ambasade je saopšteno da SAD ostaju duboko zabrinute zbog imenovanja nekvalifikovanih osoba na visokim pozicijama u Vladi Kosova - uključujući, kako se navodi, i osobe osuđene za ratne zločine, pod aktivnim optužnicama za teška krivična dela i osumnjičene za ozbiljne zloupotrebe vlasti.\n"U demokratiji, pojedinci imenovani na visoke pozicije trebalo bi da pokazuju etičko i kvalifikovano lice svetu. Kosovski obrasci imenovanja, nažalost, predstavljaju suprotnost" stoji u saopštenju.\nNekvalifikovani pojedinci, one koje je pravosuđe kaznilo ili aktivno krivično goni za teška krivična djela, kao i oni koji su pokazali spremnost da postupaju nekažnjeno i zloupotrebljavaju svoja ovlašćenja nemaju šta da rade na javnim funkcijama, poručeno je.


Prinudna naplata u “Kuriru” i “Glasu” | NDNV\nPoreska uprava Ministarstva finansija Srbije saopštila je večeras da je počela prinudnu naplatu neizmirenih obaveza preduzeća Radisava Rodića, osnivača beogradskih dnevnih listova “Kurir” i “Glas javnosti”. Poreska uprava navela je u saopštenju da je, “kao i u bilo kom drugom slučaju neizmirivanja obaveza u zakonom propisanom roku”, počela postupak prinudne naplate popisom, procenom i plenidbom.\nIstovremeno, Prvom opštinskom javnom tužilaštvu u Beogradu podnete su dve krivične prijave protiv odgovornih lica u preduzećima čiji je vlasnik, odnosno osnivač Rodić, zbog sumnje da je izvršeno krivično delo izbegavanja plaćanja poreza, navela je Poreska uprava. Uprava je demantovala u saopštenju tvrdnje u listovima “Glas javnosti” i “Kurir” da višemesečna kontrola poslovanja preduzeća koja su njihovi osnivači predstavlja nasilje, harangu i slično.\nU saopštenju je navedeno da su kontrole višestruko duže trajale, jer su ovlašćena lica u preduzećima “Glas” i “Kurir-Info”, kao i “Ronako” u Opovu, “sistematski odbijala da poreskim inspektorima dostave potrebnu dokumentaciju”.\nDodaje se da je šef računovodstva “stalno i namerno otezao dostavljanje svakog pojedinačno traženog dokumenta”, pri čemu je “kontrola nekoliko puta prekidana i po zahtevu poreskih obveznika, uz obrazloženje da moraju da ispoštuju rokove za izradu poreskih prijava za PDV”.\nPoreska uprava navela je i da je Rodić, na zahtev inspektora da dostavi finansijsku dokumentaciju, izjavio da je ne poseduje, jer mu je u postupku kontrole oduzeta.\nTu istu dokumentaciju, kako je navedeno, Poreska uprava kasnije je pronašla upravo u poslovnom prostoru Rodića. Poreska uprava naglasila je i da je na isti način, u skladu sa zakonom, prošle i ove godine prunudno naplatila neizmirene obaveze kod više stotina poreskih obveznika.\n“Glas javnosti” objavio je da je danas 127. dan od kada ministar finansija Mlađan Dinkić, kako je navedeno, zloupotrebljava državnu funkciju “radi privatnog rata da zataška svoja dela koja razaraju srpsku privredu”. Prema navodima “Glasa”, ekipe Poreske uprave rade prekovremeno i “svima se iz državnog budžeta plaća prekovremeni rad, samo da unište Radisava Rodića, ‘Glas javnosti’ i ‘Kurir'”.


Posle prve utakmice u Evrokupu, koju su izgubili u Berlinu, Veličković i drugovi se nisu vratili za Beograd, već su odmah otputovali za Zadar, kako bi odradili poslednje pripreme pred nov izazov.\nTrener crno-belih, Miroslav Nikolić izrazio je nadu da će ekipa nastupiti u kompletnom sastavu.\n- Nova veoma važna utakmica za nas. Posle katarstrofalnog izdanja što se tiče odbrane u Berlinu, imali smo dosta sastanaka i treninga u Zadru, sa željom da pokušamo da rešimo te probleme. U odbrani i dalje ne funkcionišemo kako treba. ABA liga je drugo takmičenje u odnosu na Evrokup, daćemo maksimum da pokušamo da pobedimo. Videćemo kako će i ovi naši mladi igrači da se adaptiraju na vruć teren u Zadru. Mi po tradiciji njih teško dobijamo, ali ćemo se potruditi da to ovog puta uradimo - istakao je Nikolić.\nStrahinja Gavrilović, krilni centar Partizana, prvi put će igrati u Zadru u regionalnim šampionatu.\n- Od dolaska u Zadar, trudimo se da se na najbolji mogući način spremimo za utakmicu. Analiziramo sopstvene propuste, igru protivnika i gledamo da iz svega što je bilo i što smo videli, izvučemo maksimum. Želimo da se u Beograd vratimo sa pobedom, ona nam je preko potrebna i daćemo sve od sebe da tako i bude - istakao je Gavrilović.


Podravka Eva sardine sa limunom 115g limenka cena akcija Srbija\nPodravka Eva sardine sa limunom 115g limenka cene\nTrenutno nemamo slike za Podravka Eva sardine sa limunom 115g limenka\nEPonuda nije internet prodavnica već Vam omogućava da brzo i lako nađete Podravka Eva sardine sa limunom 115g limenka po najjeftinijoj ceni. Naš cilj je da kupci budu što bolje informisani o ponudi Podravka Eva sardine sa limunom 115g limenka na tržištu Srbije. Vrlo lako nalazite željeni proizvod za kategoriju Sardine cene, ne morate da lutate od sajta do sajta za Podravka Sardine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Podravka Eva sardine sa limunom 115g limenka sa PRODAVCEM. EPonuda ne može da garantuje potpunu tačnost specifikacije i slika za Podravka Eva sardine sa limunom 115g limenka. Pre kupovine, podatke za Podravka Eva sardine sa limunom 115g limenka proverite na sajtu PROIZVOĐAČA.